ALAMI JANGKITAN KUMAN PARU-PARU - RIEZMAN KINI BERANSUR PULIH

"Alhamdulillah, saya rasa semakin baik, walaupun badan masih lagi berasa sakit-sakit dan lemah," kata pelakon Riezman Khuzaimi mengenai keadaan kesihatan yang terkini.

Bagaimanapun kata Riezman, meskipun kini beransur pulih, doktor masih membuat pemantauan terhadap tahap kesihatannya dari semasa ke semasa.

"Setakat ini doktor belum beritahu bila saya boleh keluar lagi kerana masih dalam pemantauan dan minta saya banyak berehat," jelasnya yang mengalami jangkitan kuman pada paru-paru.

Klik untuk gambar besar

Sebelum ini, elakon filem 'Santau' ini dimasukkan ke Hospital Shah Alam pada 30 Mac lalu selepas mengadu kurang sihat dan demam berpanjangan.

Sementara itu, Riezman atau nama sebenarnya Mohd Rizman Mohd Khuzaimi, 47, berkata, dia terpaksa melepaskan peluang untuk berlakon dalam drama terbitan Global Station Sdn Bhd yang sedang menjalani penggambaran.

"Sepatutnya saya mula penggambaran drama dengan Global Station pada hari saya dimasukkan ke hospital minggu lalu. Tapi nak buat macam mana sudah tiada rezeki.

"Sudah lama rasanya saya tidak berlakon, baru ingin mulakan kembali ada halangan lain pula. Tidak mengapalah mungkin sudah tertulis," ujarnya.

Dalam pada itu, kata Riezman, dia juga mempunyai banyak pekerjaan yang tertangguh disebabkan masalah kesihatan tersebut.

"Banyak juga kerja tertanggu bila sakit begini. Saya sedang sibuk buat persiapan untuk melancarkan produk baru tidak lama lagi," tuturnya.

Sumber: mstar

Foto: Riezman Khuzaimi IG & Roy Azman IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AZZA ELITE NIKAH PRAMUGARA 1 APRIL 2012

Pramugara AirAsia, Azlan Zulaily, merupakan pilihan hati pelakon dan penyanyi Azza (Elite) sebagai calon suami. Mereka dikhabarkan akan terus berkahwin pada 1 April 2012 tanpa majlis pertunangan.

Menurut Azza, bertunang atau tidak ia bukanlah isu besar. Tambahnya, ia lebih memudahkannya dengan Azlan untuk terus mendirikan rumah tangga tanpa sebarang dugaan atau cubaan alam pertunangan.

Klik untuk imej besar...

"Rasanya, perkara baik (berkahwin) tidak perlu dilengah-lengahkan. Dan saya rasa, kami tidak perlu melalui fasa pertunangan.

"Nanti banyak pula cabarannya. Sudahlah kerja penuh dengan cabaran, sebelum kahwin pun nak ada cabaran pula. Saya tidak mahu melalui itu," ujarnya dipetik sebagai berkata.

Untuk makluman bersama, Azza menerima lamaran perkahwinan dari Azlan menggunakan satu perisian lukisan tablet dan mula mengenali Azlan semasa sambutan tahun baru 2011. Tambahnya, dia sedang melakukan persiapan perkahwinan, dan dalam masa yang sama masih bekerja.

"Dan setakat ini sudah 70 peratus persiapan yang dilakukan. Saya bersyukur kerana mempunyai teman-teman yang membantu, terutamanya, teman baik saya bernama Sam.

"Pertama kali saya berkenalan dengan Azlan, saya dapat rasakan bahawa dialah lelaki yang sesuai untuk dijadikan suami. Keikhlasan dan kejujurannya membuatkan saya tidak ragu-ragu untuk melangkah ke alam perkahwinan buat kali kedua.

"Lebih bermakna lagi apabila kedua-dua belah pihak keluarga merestui hubungan kami.," jelasnya yang bakal bernikah di Masjid Bukit Antarabangsa pada hari Ahad selepas solat Zuhur.

Azza yang bergelar 'janda' sejak enam tahun lalu itu sebelum ini pernah mendirikan rumah tangga dengan Mohd. Ehsan Tun Ahmad Zaidi Adruce pada 14 Februari 2001 di Masjid Jamek, Kampung Baru, Kuala Lumpur. Mereka bercerai pada pertengahan November 2004 dan mempunyai seorang anak angkat iaitu Marissa Janna yang kini berusia tujuh tahun.


ZARINA DAKWA BEKAS SUAMI BELUM PULANG TELEFON BIMBIT? : "BERAPA LAMA AKU KENA TUNGGU"

"Kata tak hadap tapi berapa lama aku kena tunggu nak dapat phone aku balik ni... siapa yang tak boleh move on dari aku sebab tak boleh lepas kan barang barang aku....??

"Pergilah cari sugar mommy baru bro I want my stuff back…kata tak hadap?? Hmm," demikian tulis Zarina Anjoulie yang mendedahkan bekas suaminya, Eilyas Azhar didakwa masih belum memulangkan telefon bimbit kepunyaannya, meski rumah tangga yang dibina telah berakhir.

Perkara tersebut dikongsikan Anjou menerusi laman Instagram miliknya. Terdahulu, Zarina mendirikan rumah tangga bersama Eilyas pada 17 Julai yang lalu dengan sekai lafaz.

Bagaimanapun, Zarina memaklumkan telah berpisah dengan Eilyas pada penghujung Januari lalu. Pasangan ini telah kembali rujuk pada 2 Mac lalu namun Zarina memberitahu telah bercerai sekali lagi pada 3 Mei lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - AARON AZIZ & FAMILY

Sebagaimana artis lain, Aaron Aziz dan isterinya Diyana Halik turut beraya di kampung halaman di Singapura termasuk Malaysia. Pasangan ini memang nampak romantik dan sering bersama walau ke mana sahaja berbanding segelintir artis lain yang bimbang hilang 'saham' selepas berkahwin. Heh.

Klik untuk imej besar...


PERKAHWINAN TAK RESTUI ANAK? - VIDA SEBAK, MOHON DOA CIK B DILEMBUTKAN HATI

"Cik B perlukan masa, you guys boleh tolong tak, minta tolong doa. Doa saya ni ibu memang lah In Shaa Allah makbul tapi nak makbul cepat supaya lembut hati Cik B dalam semua urusan," demikian kata jutawan kosmetik, Datuk Seri Vida menerusi IG Live semalam yang memohon doa agar anak perempuannya, Cik B dilembutkan hati untuk menerima segala keputusan.

Menerusi IG Live itu, Vida dilihat mengalirkan air mata dan sebak apabila bercakap mengenai Cik B yang sentiasa mahukan yang terbaik buat anaknya itu.

Perkongsian tersebut mendapat pelbagai reaksi daripada netizen yang turut meminta agar diberi masa kepada Cik B. Kata netizen lagi, Cik B sentiasa menyokong ibunya namun bimbang jika dikecewakan lagi.

Klik untuk gambar besar

Sejak minggu lalu hangat diperkatakan mengenai kisah cinta jutawan kosmetik Datuk Seri Vida dengan pembantu peribadinya, Ahmad Iqbal dan bakal bernikah pada Disember ini.

Terdahulu, Vida berkata dia belum mempunyai keberanian untuk berbincang mengenai hal perkahwinannya dengan anak-anak terutamanya dengan Cik B.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - BELLA ASTILLAH KATA TAK PERLU RISAU, DIRINYA OKEY

"Kepada yang 'direct message' (dm), kawan-kawan yang mendoakan, saya ucapkan terima kasih kepada semua. Saya hargai dan terus mendoakan kesembuhan saya. Untuk 'review' pulak, saya minta maaf kerana tidak dapat melakukannya buat masa sekarang. Namun apabila sudah kembali sihat, saya akan terus melakukannya. Saya okey sahaja jangan risau," kata Bella Astillah dalam keadaan suara serak.

Bekas isteri penyanyi dan pelakon Aliff Aziz ini telah dimasukkan ke sebuah hospital swasta semalam. Perkhabaran itu disampaikan Bella menerusi Instagram Stories miliknya. Bagaimanapun, Bella tidak mendedahkan punca sebenar dia dimasukkan ke hospital. Kami mendoakan agar Bella kembali sihat seperti biasa selepas menerima rawatan di hospital.

Bella yang mempunyai seorang anak lelaki, Mohamed Ayden Adrean yang kini berusia dua tahun hasil perkahwinannya dengan Aliff yang dibina pada 9 September 2016 sebelum memfailkan permohonan cerai secara baik pada 21 Mac lalu selepas beberapa kali Aliff tertangkap menjalin hubungan dengan wanita lain.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINCIN PULANG: KAMI REDHA & TERUSKAN TANPA BERMUSUH' - BAPA ELFIRA

"Saya tak anggap hanya satu keluarga saja yang menanggung malu dan sedih. Sebaliknya, kedua-dua keluarga. Sebagai orang Islam dan Melayu kita menerima ketentuan qada dan qadar ini...

"Kita merancang, Tuhan tentukan," kata bapa pelakon Elfira Loy, Ahmad Sabri Ariffin yang mengakui selepas segala dirancang tidak menjadi, keluarga kedua-dua pihak terluka dan menanggung malu.

Bapa Elfira turut mengesahkan yang mereka sekeluarga sudah memulangkan cincin pertunangan mengikut adat dalam satu sesi pertemuan di kediaman keluarga Sufian petang kelmarin.

"Kami sekeluarga sudah membuat keputusan memutuskan tali pertunangan antara Elfira dan Sufian. Kami anggap antara anak saya dan dia (Sufian) tiada jodoh.

"Apa juga alasan atau sebab musabab lain itu tak perlulah ditulis kerana ia akan menyakitkan hati dan menyinggung perasaan orang lain. Biarlah ia tersimpan erat dan hanya keluarga masing-masing saja tahu.

Klik untuk gambar besar

Tambah bapa Elfira lagi, usaha untuk memulangkan cincin tersebut sudah cuba untuk dilakukan sebelum Elfira mengerjakan umrah, namun ada saja halangan.

Katanya, beliau ditemani lapan ahli keluarga dan sanak-saudara bertemu bapa dan bapa saudara Sufian di rumah keluarga Sufian, kira-kira jam 5.30 petang.

Menurutnya, penyanyi yang popular menerusi lagu 'Terakhir' itu tidak berada di rumah ketika majlis pemulangan cincin tunang itu berlangsung.

"Proses penyerahan cincin berlangsung dengan adat Melayu tanpa ada syarat tambahan seperti majlis tunang Oktober lalu.

"Baik keluarga saya dan keluarga Sufian menerima keputusan itu dengan terbuka. Kami masing-masing reda dengan apa yang sudah tertulis dan sepakat meneruskan hubungan baik tanpa perlu bermusuh," katanya.

Selain itu, bapa Elfira juga menyatakan bahawa tidak perlu ada lagi kenyataan daripada pihak Elfira dan Sufian atau pun sidang media bagi menjaga perasaan kedua-dua belah pihak.

"Malah, lebih baik dan afdal selepas ini kita tutup saja hal ini tanpa perlu ada lagi kenyataan daripada pihak Elfira dan Sufian termasuk sidang media yang boleh menyinggung perasaan.

"Saya ada menghantar mesej kepada Elfira sekembalinya dia dari New York, Amerika Syarikat (AS), malam tadi. Saya harap dia kuat dengan dugaan ini.

"Saya harus puji Sufian kerana mesej yang dihantarnya, semalam cukup bagus. Dia beritahu keluarganya sudah maklumkan hal penyerahan cincin. Dia juga minta maaf atas khilaf diri selain meminta halalkan makan dan minum," tuturnya.

Sebelum ini, ibu Elfira, Filzah Yusoff mengesahkan anaknya yang bertunang dengan Sufian pada 6 Oktober tahun lalu itu sudah putus. Jika mengikut perancangan awal, mereka bakal disatukan, awal bulan Mac depan.

Nampaknya segala kontroversi mengenai kisah putus tunang Elfira Loy dan Sufian Suhaimi bertemu noktahnya apabila sudah memulangkan cincin pertunangan.

Kami harap Elfira dan Sufian tabah menghadapi dugaan ini. Bukan mudah untuk melepaskan orang tersayang pergi apatah lagi jika pernah membina impian untuk hidup bersama selamanya. Segala yang berlaku pasti ada hikmahnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"JADILAH SUAMI YANG BAIK SEPERTI PAPAMU" - NORA TERIMA MENANTU

Tanggal 19 Januari 2019 adalh tarikh dimana anak sulung penyanyi, Nora Ariffin, Mohd Syakir Iman Johan, 26, bergelar suami kepada pasangannya, Putri Eliya Sofea Azman, 22.

Anak lelaki Nora dan pasangannya itu selamat dinikahkan dengan sekali lafaz pada majlis akad nikah yang berlangsung di Masjid Putra, di sini, jam 12.30 tengah hari semalam.

Mohd Syakir Iman atau lebih dikenali sebagai Mosyi dinikahkan oleh bapa pengantin perempuan, Azman Ya'acob, di hadapan Imam Besar Masjid Putra, Datuk Abd Manaf Mat.

Pada majlis itu, Syakir yang pernah muncul dengan single berjudul 'Bulan' menyerahkan wang hantaran RM20,000 dan mas kahwin sebanyak RM80 berserta lima dulang hantaran kepada pengantin perempuan, berbalas tujuh.

Klik untuk gambar besar

Mengulas pemilihan tarikh 19 Januari sebagai detik untuk disatukan dengan Sofea, Syakir berkata, selain mudah untuk diingati, tarikh berkenaan juga berdekatan dengan hari kelahirannya.

"Kebetulan tarikh lahir saya jatuh pada 16 Januari, jadi senang nak ingat nanti. Lagipun, angka 19119 sangat cantik," katanya ketika ditemui selepas majlis berkenaan.

Sementara itu, Nora dilihat mengalirkan air mata sebaik sahaja Syakir selamat diijabkabulkan dengan gadis pilihannya.

Kata penyanyi 'Ada Dalam Tiada' itu, hatinya tersentuh kerana terkenang arwah suami, Johan Nawawi, saat mereka sekeluarga berkongsi detik cukup bermakna berkenaan.

"Rasa sedih juga kerana arwah tidak dapat menyaksikan anak kami bergelar suami, hari ini. Ketika Syakir bertunang dulu, dia ada bersama.

"Dialah juga yang berpesan supaya jangan bertunang lama-lama. Apa pun, saya lega kerana amanat arwah untuk melihat Syakir dan Sofea bernikah awal terlaksana," ujarnya.

Nora, 45, turut memaklumkan mengenai berita dirinya menerima menantu ini menerusi laman Instagram miliknya dengan memuatnaik gambar bersama pasangan mempelai.

Isteri kepada komposer Allahyarham Johan Nawawi itu dengan kapsyen gambar tersebut turut mendoakan anaknya dan menantunya berbahagia hingga ke Jannah selain mengalu-alukan kehadiran Sofea sebagai ahli keluarga mereka.

"Alhamdulillahhh... syukur pada Allah. Hampir 2 tahun menanti. Hari ni saya & arwah Johan dah dpt menantu.😢😢. Mama berdoa Syakir Iman & Sofea bahagia hingga ke jannah.

"Jadilah suami yg baik spt papamu....😢. Sama2 kita doakan yg terbaik. Welcome to our family my dear sofea Love you 😘😘😘🌹," tulis di IGnya.

Untuk makluman, Syakir mengikat tali pertunangan dengan Eliya pada 11 Februari 2017 dan suami Nora meninggal dunia pada 27 Mac 2017.

Nora dan arwah suami itu mempunyai empat cahaya mata, Syakir Iman, 24, Syakir Alif, 18, dan Putri Nor Dahlia, 13, dan Putri Nor Fathehah, 5.

www.myartis.com / Sumber & foto: Berita Harian, mStar & Instagram Nora Ariffin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CERAI SEBAB DIDAKWA 'LUPA DIRI' - SYURA RASA MASIH TERGANGGU, SERABUT

Gara-gara kenyataan dan dakwaan bekas suaminya Mohd Fadhly yang mendakwa Syura seolah 'lupa diri' selepas menjuarai Masterchef Selebrti Malaysia musim kedua, Syura yang dihubungi media bagaimanapun enggan memberi sebarang komen.

Dakwa Syura, dia masih lagi serabut dan terganggu dengan kenyataan Fadhly dan akan menjelaskan cerita sebenar selepas dirinya tenang nanti.

"Maaf, saya tengah serabut sekarang ini terhadap tuduhan bekas suami saya. Berikan saya masa untuk bersendirian. Insya-Allah saya akan tampil memberikan jawapan," ujar Syura ringkas.

Untuk info, dakwaan bekas suaminya itu telah mencetuskan pelbagai spekulasi hingga ada pihak yang menuntut agar Syura tampil memberikan penjelasan sebenar. Kata mereka, dalam hal ini mereka tidak mahu berat sebelah dan mahu mendengar penjelasan yang adil dari kedua-dua pihak.

Sumber : Utusan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MEREKA TAK AMANAH - ERRA

Tidak amanah!! Demikian luahan Erra Fazira ketika ditemui disebuah pusat membeli-belah terkemuka di Mutiara Damansara. Luahannya itu berdasarkan penyebaran meluas gambar baby yang didakwa sebagai anaknya Engku Aleesya di internet baru-baru ini."Erra masih tak sempat buka komputer lagi... jadi Erra tak dapat sahkan bahawa gambar baby tu memang gambar baby Erra," ujarnya ketika diajukan soalan tersebut."Rasanya tiada rakan-rakan saya yang terlibat dalam perkara ini sebab mereka tak tangkap gambar. Mungkin ada petugas hospital yang menangkap gambar ketika itu tetapi saya tak tuduh mereka yang melakukannya," ujar Erra yang kelihatan sihat dan slim kembali selepas habis pantang.Ditanya mengenai majlis cukur jambul, kata Erra majlis tersebut akan dilakukan di Restoran Puteri minggu hadapan. Tambah Erra, ia tidak dilakukan di rumah kerana terlalu padat dan bimbang tidak mampu menampung kehadiran media dan jemputan yang ramai.Gambar baby yang didakwa anak ErraARKIB BERITA: BABY ERRA FAZIRA..???(\__/)(='.'=)(")_(")myartis 2009


KALAU JODOH - AIDIL AZIZ TERIMA, TAK KISAH STATUS FASHA

Tidak mahu mengambil peduli kata negatif dilemparkan netizen yang mempersoal hubungan baiknya dengan Fasha Sandha hanya kerana wanita itu adalah ibu tunggal dua cahaya mata, pelakon Aidil Aziz berkata bahawa semua itu bukanlah isu penting baginya.

Biarpun ramai mempertikaikan hubungan mereka, Aidil yang mula dikenali menerusi drama 'Saiful Nita' itu memberitahu yang dia ingin menjadikan Fasha Sandha sebagai seorang isteri.

Enggan menoleh ke belakang, Aidil, 31, berkata, tiada apa yang perlu dipertikai mengenai hubungan mereka, sebaliknya berharap semua pihak mendoakan yang terbaik untuk dirinya dan Fasha.

"Saya malas ambil peduli kata negatif yang mempertikai hubungan kami. Lebih baik saya memandang hari depan. Doakan yang baik buat kami dan insya-Allah, sampai masa nanti segala persoalan akan terlerai," katanya.

Mengakui selesa berkawan rapat, Aidil menyifatkan Fasha, 34, sebagai wanita yang baik, berfikiran positif dan sentiasa menyuntik kata semangat untuk dia terus menggapai cita-citanya.

Klik untuk gambar besar

Aidil berkata, dia juga sudah bersedia untuk memikul tanggungjawab sebagai suami jika jodohnya sudah tersurat bersama pelakon itu.

"Pada usia 31 tahun, saya sudah bersedia untuk mendirikan rumah tangga. Justeru, saya kena bekerja keras dan fokus pada kerjaya. Jika ditakdirkan kami bertemu jodoh, saya terima," katanya.

Pasangan itu mula rapat apabila Aidil membintangi sitkom, Mamu Mami Gosip terbitan FS Creative Sdn Bhd yang dimiliki Fasha.

Gosip percintaan mereka semakin hangat diperkatakan apabila Aidil turut hadir pada majlis pelancaran drama, Syurga Yang Kedua yang dibintangi Fasha, biarpun tidak terbabit dalam naskhah itu.

Teka-teki hubungan mereka mula terlerai apabila Fasha pada minggu lalu mengakui, Aidil adalah lelaki paling rapat dalam hidupnya selepas rakaman video kemesraan mereka di lapangan terbang tular di media sosial.

"Saya tidak mahu meletakkan hubungan kami sebagai bercinta kerana lebih selesa dengan terima berkawan. Saya belum bersedia untuk bercakap soal hati dengan lebih lanjut kerana kita tak tahu apa akan jadi pada masa akan datang.

"Tetapi apa yang boleh saya katakan, dia adalah lelaki yang rapat dengan saya," tutur Fasha yang sudah dua tahun menjalani hidup sebagai ibu tunggal.

Sebelum ini, sebuah video mula tersebar menunjukkan Fasha bersalaman dan mencium pipi Aidil ketika menjemput pelakon itu di lapangan terbang. Namun kedua pihak enggan memberikan komen lanjut mengenai hal itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SITI NURHALIZA RAI BIRTHDAY AAFIYAH & AFWA SERENTAK: "LAHIR PADA TARIKH SAMA, CUMA 1 BULAN & TAHUN SAJA"

"Alhamdullillah, saya gabungkan sambutan hari lahir buat permata hati saya Siti Aafiyah dan Muhammad Afwa. Gabungan yang sangat istimewa kerana kedua-duanya lahir pada tarikh yang sama, cuma beza 1 bulan dan tahun saja.

"Saya adakan majlis yang sederhana namun ada pihak yang turut bermurah hati dan menjadikan majlis semalam sangat meriah," tulis penyanyi terkenal, Datuk Seri Siti Nurhaliza yang baru-baru ini mengisi masa dengan meraikan ulang tahun kelahiran dua permata hatinya, Siti Aafiyah (19 Mac 2018) dan Muhammad Afwa (19 April 2021) yang masing-masing kini genap empat dan satu tahun.

Apa yang menarik, Siti atau mesra disapa Tok Ti mendedahkan dia sengaja satukan majlis sambutan memandangkan keduanya berkongsi tarikh kelahiran yang sama, cuma tahunnya saja yang berbeza.

Berkongsi foto-foto bermakna sepanjang sambutan menerusi laman Instagram, penyanyi lagu 'Cindai' ini memilih tema yang dirasakan sesuai buat kanak-kanak seusia anak-anaknya.

Klik untuk gambar besar

"Anakanda Aafiyah memang suka bermain air (macam ayah dia, mungkin sbb bintang sama Pisces) .. Afwa pula ikut sajalah. Tema ibu pilih sesuai untuk anak anak semua enjoy dan syukur cuaca sangat mengizinkan.. ( puas ibu berdoa.. sekali panas terik ye..)," katanya lagi sambil menberikan kredit kepada semua pihak terlibat.

Meninjau ke ruangan komen, rakan artis dan peminat turut sama meninggalkan dedikasi selamat hari jadi pada ruangan komen selain menitipkan doa yang baik-baik buat Siti sekeluarga.

Untuk makluman, Siti dan suaminya, Datuk Seri Khalid Mohd Jiwa mendirikan rumah tangga pada 21 Ogos 2006 dan mereka bahagia harmoni dengan sepasang cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - LAWATAN MENGEJUT LEONARDO DICAPRIO KE ACEH

Aceh nampaknya amat bertuah apabila Pelakon Lelaki Tebaik filem 'The Revenant', iaitu aktor Leonardo DiCaprio datang melawat Taman Negara Gunung Leuser, baru-baru ini.

Leonardo dilihat ditemani oleh dua orang rakan artis yang lain iaitu Adrien Brody dan Fisher Stevens.

Untuk makluman, mereka semua ke Aceh untuk melihat hidupan liar di sekitar Pusat Penyelidikan Ketambe seperti Gajah, Orang Utan dan beberapa jenis haiwan liar yang semakin pupus.

Selain mengadakan lawatan di stesen penyelidikan, Leo yang tiba dengan helikopter, sempat bermesra dengan penduduk tempatan selain para pelajar di sekolah rendah di Ketambe.

Loe dan rakan-rakan menghabiskan masa selama dua jam bermesra dengan Orang Utan di Pusat Penyelidikan Ketambe, demikian menurut laman web rasmi Gunung Leuser,

Bagi yang tidak tahu, Leo adalah antara akitivis alam sekitar melindungi Aceh yang sedang mempunyai masalah penebangan hutan serius.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAHSIA KEHAMILAN KETIGA - KANDUNGAN YATT HAMZAH KINI 3 BULAN

"Alhamdulillah, baru tiga bulan, saya dapat tahu masa kandungan dua bulan tapi saya diam sahaja dan tidak mahu beritahu siapa-siapa kerana masih terlalu awal.

"Lagi pula anak kecil saya Iqlima ketika itu berusia tujuh bulan, saya kasihan pada dia jika semua orang akan beri perhatian kepada kandungan saya.

"Jadi bulan ini dia sudah lapan bulan, sudah besar sikit untuk saya kongsi berita ini kepada umum," ujar pelakon Yatt Hamzah, 37, yang berkongsi berita gembira bahawa dia kini sedang hamil anak ketiga.

Kata Yatt, dia mengambil masa untuk memberitahu berita gembira itu kepada umum berikutan usia anak keduanya, Suci Humaira Iqlim itu baharu memasuki lapan bulan.

Klik untuk gambar besar

Pemilik nama sebenar Haryati Hamzah ini berkahwin dengan juruvideo Mohammad Zulfadhli Khairuddin pada 27 Februari 2016 dan dikurniakan cahaya mata, Iqlima yang pada 27 Disember tahun lalu.

Dia juga mempunyai seorang anak perempuan iaitu Suci Hanania Malika, 7, hasil perkahwinan terdahulu dengan Abdul Mutalib Shukor.

Sementara itu, Yatt berkata dia tidak mengalami sebarang alahan dan mengidam seperti kebiasaan wanita mengandung, sebaliknya mengakui sering berasa lapar.

"Semua berjalan lancar dan saya tidak mengalami sebarang alahan atau mengidam makanan yang pelik-pelik. Cuma saya kuat makan sahaja mungkin juga kerana saya masih menyusukan anak kecil saya," ujarnya.

Dalam pada itu, ditanya tentang harapan terhadap bayi tersebut sama ada lelaki atau perempuan, Yatt berkata yang dia berserah kepada rezeki yang diberikan namun bergitu suaminya berharap agar mendapat cahaya mata lelaki.

"Saya tidak kisah asalkan cukup sifat dan sihat. Suami pula berharap kali ini kami dapat anak lelaki," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KINI HAMIL ANAK KE-4 - 'JAUH' SINGLE TERBAHARU VELVET AF4

Sudah lama kita tak mendengar berita mengenai Velvet Lawrence Aduk, 30, iaitu isteri kepada vokalis kumpulan Estranged, Richael Lawrence Gimbang, 35.

Tup-tup kini Velvet sedang hamil tujuh bulan anak keempat hasil perkahwinannya dengan Rich. Selain itu, Velvet turut tampil dengan single terbaharu berjudul 'Jauh' hasil cipta sendiri sepenuhnya setelah hampir lima tahun berehat.

Velvet mengakui bahawa lagu tersebut berkisarkan kehidupan peribadinya berhubung cinta dan perkahwinan dengan suami.

Pelantun lagu 'Kini Detiknya' itu turut berkongsi pengalaman susah senang membesarkan tiga cahaya mata, Joshia, 8, Caroline, 6 dan Kianu, 3.

"Lagu ini dicipta sepenuhnya oleh saya namun turut mendapat bantuan dari segi susunan lagu daripada suami sendiri, Rich.

"Lagu ini merupakan karya pertama saya sebagai seorang penulis lagu. Kali terakhir saya hadir dengan single ialah pada 2012 menerusi lagu Tanpa Terluka.

Klik untuk gambar besar

"Selepas lima tahun, saya rasa cukuplah tempoh berehat dan kini mahu kembali menyanyi," ujar Velvet dipetik sebagi berkata.

Ditanya adakah lagu tersebut juga mempunyai kaitan dengan suaminya, Velvet tidak menafikannya.

"Perkara tersebut tidak boleh dinafikan. Kami selalu bergaduh (ketawa) tetapi biasalah dalam rumah tangga, ada naik dan turunnya. Bukan sahaja mengenai Rich, lagu ini juga tentang keluarga.

"Kadang-kadang banyak perkara yang terlepas pandang disebabkan salah faham dan perbezaan jarak. Ia adalah satu perkara yang menjadi lumrah dalam kalangan manusia," jelasnya.

Dalam pada itu, meskipun kini sedang hamil, Velvet yang kini bernaung bawah syarikat rakaman Paranomal Records berkata yang ia tidaklah mengganggu fokus untuk kembali aktif sebagai penyanyi.

"Benar. Sebenarnya kami pun tidak merancang untuk menambah bilangan anak tetapi semua ini adalah rezeki.

"Saya pun sudah maklumkan kepada pihak Paranormal selepas disahkan hamil. Mahu atau tidak, promosi untuk single ini harus tetap berjalan.

Kata Velvet lagi, walaupun sibuk dengan urusan keluarga, dia tidak pernah melupakan bidang nyanyian yang sudah sebati dalam dirinya sejak menyelinap ke dalam industri muzik tanah air seawal usia 19 tahun.

"Menjaga dan membesarkan anak bukan satu perkara yang mudah. Banyak yang saya belajar daripada anak-anak apatah lagi saya baru berusia 30 tahun namun anak sudah mahu masuk empat orang.

"Suami dan keluarga banyak memberikan galakan dan bantuan kepada saya untuk terus kuat. Ada ketika, saya berasa mengapa perlu kembali menyanyi kerana saya sudah tua.

"Namun apabila difikir semula tentang apa yang saya lakukan (menyanyi) ia adalah atas dasar minat. Saya masih menyanyi dan menerima undangan nyanyian di Sabah.

"Sudah dua tahun saya bekerja sebagai juruhebah radio di stesen Kupi-Kupi FM. Saya mengendalikan Steady Ko Geng yang bersiaran setiap hari pukul 4 petang hingga 8 malam," ," tuturnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


9 GAMBAR - PELBAGAI AKSI COMEL ENGKU ALEESYA

Pelbagai ragam dan aksi comel Engku Aleesya, anak kepada Erra Fazira dan Engku Emran. Ikhlasnya, memang ramai yang geram melihat Aleesya. Ada yang rasa macam nak cubit-cubit pipinya. Ha ha.

Jom tengok!

Klik gambar untuk size besar

Aksi sedang merajuk

Wajah comel (macam Erra) ketika tidur

Lapor sangat..!!

Bermanja dengan mak

Tak reti nak buat rainbow loom. Heh.

Ni aksi apa tah...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"KETENTUAN TAKDIR" - AISHAH DIJANGKITI C0V1D BUAT KALI KEDUA SELEPAS 5 BULAN PULIH

"Assalamualaikum semua. Ini baru betul-betul ketentuan takdir. Hari itu, selepas menerima suntikan dos pengg@l@k, saya diminta Presiden Aishah FC, Dr Nazlin buat ujian saringan. Hari pertama keadaan saya baik-baik sahaja. Namun, selepas membuat ujian menerusi kit ujian kendiri, saya didapati positif C0V1D untuk kali kedua.

"Saya juga buat ujian itu untuk kali kedua dan keputusannya tetap sama (sambil menunjukkan alat ujian itu yang bertanda dua garisan merah). Rasa sakit teramat dan saya betul-betul tidak larat. Simptom yang saya alami ini sama seperti simptom klasik C0V1D yang pernah saya baca sebelum ini.

"Masa mula-mula kena, saya tidak ada batuk atau hidung berair. Tetapi kali ini, keadaannya sangat teruk," luah penyanyi Datuk Aishah melalui video durasi 2.51 saat itu yang dimuat naik di laman Instagram miliknya, dimana dia mengesahkan dijangkiti C0V1D buat kali kedua, selepas lima bulan pulih daripada wabak tersebut.

Klik untuk gambar besar

Sehubungan itu, penyanyi yang baru muncul dengan single berjudul 'Ketentuan Takdir' itu meminta kepada semua pihak yang pernah bersua atau bekerja dengannya sebelum ini agar menjalani ujian saringan. Aishah atau nama sebenar Wan Aishah Wan Ariffin, menyifatkan apa yang dilalui sebagai ketentuan takdir.

"Kepada semua kru produksi yang terbabit dalam penggambaran muzik video 'Ketentuan Takdir' dan petugas di pusat pemberian dos pengg@l@k, saya harap anda semua dapat membuat pemeriksaan kerana menjadi kontak rapat saya," pinta penyanyi berusia 57 tahun ini.

Sementara itu, melalui hantaran berbeza, penyanyi bervokal nyaring ini sempat bergurau dengan pengikut biarpun dalam keadaan kesihatan yang tidak mengizinkan.

"C0V1D ini peminat lagu 'Janji Manismu' agaknya sebab asyik nak ikut saya sahaja. Tidak mengapalah, Allah nak suruh saya berehat. Dapatlah saya berehat untuk beberapa hari. Jaga diri dan saya harap anda semua dapat doakan saya dan mereka yang sedang bertarung dengan virus ini," katanya.

Meninjau ruangan komen, peminat dan rakan selebriti mendoakan agar bekas anggota kumpulan The Fan Club itu tabah dan segera sembuh. Akhir Ogos tahun lalu, Aishah dikejarkan ke Hospital Ampang selepas paras oksigen turun mendadak akibat jangkitan C0V1D.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO MEMORI DEWI REMAJA - HANEESYA PADAM, MUATNAIK KATA SEMANGAT

"Terima kasih semua diatas kasih sayang dan sokongan anda selama ini. Saya sayang kamu semua. Ini menjadi minggu paling sukar tapi mengejutkan, ia membuatkan saya menyedari satu perkara.

"Sangat penting dikelilingi orang-orang positif dalam lingkungan yang kecil. Saya tahu siapa yang akan membantu saya ketika berada pada tahap paling bawah.

"Insyallah saya akan menjadi orang yang lebih baik dan positif," tulis modal dan pelakon Haneesya Hanee yang bertindak memadam gambar kenangan ketika beliau menjuarai gelaran Dewi Remaja 2018/2019 selepas berterusan mendapat kecaman.

Klik untuk gambar besar

Selepas memadam gambar-gambar berkenaan, Hanee telah memuatnaik kata-kata semangat buat dirinya.

Minggu lalu, telah tersebar sebuah rakaman melihatkan beberapa finalis Dewi Remaja berparti sakan di kelab malam, berserta dengan alkohol. Kecewa dengan kelakuan itu, netizen mendesak agar gelaran mereka ditarik.

Tidak lama kemudian, pihak Majalah Remaja membuat keputusan untuk menarik kembali gelaran juara Dewi Remaja terhadap Hanee. Manakala lagi dua finalis tidak dibenarkan menggunakan gelaran Finalis Dewi Remaja.

www.myartis.com / Sumber & foto: mStar & Instagram Haneesya Hanee

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI: SYAMEL AKAN KE CHINA - MARSHA BAKAL TUNAI UMRAH

Kita semua mengetahui bahawa Syamel dan Marsha mara ke peringkat akhir AF Megastar yang akan berlangsung pada hari ini (22 Oktober 2017).

Pada malam final tersebut, Marsha akan menyanyikan lagu pilihannya 'Pilihlah Aku' dan lagu baharu 'Hilang'.

Manakala bagi Syamel pula, dia  akan menyampaikan satu lagu lama 'Seniman Menangis' dan satu lagu ciptaannya sendiri 'Biar Cinta'.

"Saya baru keluarkan lagu baharu yang berjudul Hilang pada minggu lepas. Saya akan menyanyikan lagu ini buat pertama kalinya pada malam final nanti.

"Diharapkan lagu ini berjaya mendapat tempat di hati pendengar," ujar Marsha yang merasa berdebar untuk buat persembahan pada malam ini.

Klik untuk gambar besar

"Final malam ini saya akan menyanyikan dua buah lagu. Satu lagu baharu yang dicipta sepenuhnya oleh saya dan satu lagu lagi adalah lagu Datuk Jamal Abdillah yang berjudul Seniman Menangis," kata Syamel pula.

Mengenai perkembangan lain, dua penyanyi berbakat besar ini telah dipilih untuk menyanyikan lagu 'Anti Buli' bagi kempen yang dijalankan di Astro.

"Saya dipelawa oleh komposer Edry Abdul Halim untuk menyanyikan lagu Anti Buli ciptaannya sempena kempen Anti Buli Astro.

"Bila dipelawa, ia ibarat mimpi menjadi nyata kerana sebelum ini saya pernah berhasrat untuk terlibat dalam kempen seperti ini. Bukan apa, sekarang terlalu banyak kes buli yang berlaku.

"Diharapkan dengan penglibatan saya menerusi lagu ini, ia sedikit sebanyak dapat memberikan kesedaran kepada generasi muda agar tidak terlibat dalam kegiatan yang tidak sihat seperti itu," tutur Marsha.

"Selama menjadi artis, inilah detik bermakna pada diri saya apabila dapat melibatkan diri dalam kempen sebegini.

"Setidak-tidaknya saya dapat mewakili artis dalam memberi kesedaran kepada golongan muda bahawa pentingnya bersikap anti buli," kata Syamel.

Dalam masa sama, Marsha berkata yang ia merupakan kolaborasi pertamanya bersama Syamel.

"Ya, ini kolaborasi pertama kami. Sebelum ini saya tidak pernah membuat sebarang persembahan bersama Syamel.

"Malah, saya bertemu dengannya juga di atas pentas AF Megastar 2017. Walaupun dia masih muda tetapi saya nampak banyak potensi dalam diri dia," tutur Marsha.

Selain kempen 'Anti Buli' dan AF Megastar 2017, dua figura ini ditanya apakah lagi projek seni yang akan dilakukan mereka selepas ini.

Syamel memberitahu yang dia akan ke China bagi mewakili Malaysia dalam pertandingan Festival Abu TV Song 2017.

"Alhamdulillah, saya terpilih mewakili Malaysia dalam pertandingan Festival Abu TV Song 2017 yang akan diadakan pada 1 November ini di Chengdu, China.

"Saya akan bersaing dengan 13 lagi artis terbaik dari 13 buah negara. Saya akan nyanyikan lagu 'Lebih Sempurna' dan akan belajar cakap Cina untuk menarik perhatian di negara itu," ujar Syamel.

Manakala Marsha pula memaklumkan bahawa dia dan suaminya akan ke Tanah Suci bagi mengerjakan umrah.

Kata Marsha, ketika di sana nanti, dia akan berdoa agar dikurniakan rezeki anak yang telah lama dinantikan.

"Insya-Allah, lagi dua minggu saya akan mengerjakan umrah bersama suami. Saya teringin mendapat cahaya mata, tambahan pula melihat ramai rakan sebaya yang sudah ada anak.

"Mudah-mudahan, selepas mengerjakan umrah dan berdoa di sana, saya dikurniakan rezeki anak," jelas Marsha.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUTUS  DENGAN ZZATI - WAN ZACK HAIKAL SELAMAT BERTUNANG

Rasanya tidak ramai yang tahu bahawa penyanyi Zzati Rashid, 22, telahpun putus cinta dengan pemain bola sepak Malaysia, Wan Zack Haikal sejak Oktober 2013. Pelbagai kontroversi kemudian timbul mendakwa Zzati pecah amanah, pisau cukur, menggunakan bomoh dan sebagainya. Ia bagaimanapun, telah dinafikan oleh Zzati sendiri dalam akhbar hari ini.

Namun perkara yang paling mengejutkan ialah apabila Wan Zack Haikal kini telah selamat bertunang dengan seorang wanita bernama Syahifah Azmi yang berasal dari Kemaman, Terengganu.. Malah di laman sosial Syahifah sendiri, beliau ada menulis di bahagian atas perkataan "Tunangan orang milik WZHSA. Alhamdulillah." (WZHSA mungkin bermaksud Wan Zack Haikal & Syahifah Azmi).

Tunang pada Tahun Baru - Klik gambar untuk imej besar...

Sementara di laman sosial Wan Zack sendiri, tertulis "Airmata nak mengalir bila berbicara tentang itu.. Subhanallah. apa2 pun aku bersyukur dengan keadaan ini. Bismillaa Hirrahma Nirrahim. Semoga semuanya berjalan dengan lancar. In Sha Allah... Hari yg bermakna dan semoga Tuhan melindungi kami Amin."

Tambahnya "Terima Kasih Ya Tuhan ku.. Ya Allah kekalkan hubungan kami.. Berikan kami kekuatan apabila diduga. Semoga segalanya diberkati dan mendapat rahmat dariMu Ya Allah."

Tahniah diucapkan buat Wan Zack dan Syahifah Azmi. Moga pertunangan tersebut akan membawa ke jinjang pelamin hendaknya. Amin. - myartis.com

Tunang Wan Zack - Syahifah Azmi

Majlis pertunangan yang diadakan..

Klik untuk baca..

Zzati & Wan Zack - kini tinggal kenangan...


DEDAH DIRABA KRU WANITA - HAFREEZ ADAM KESAL DITUDUH SENGAJA CARI PUBLISITI MURAHAN

Baru-baru ini, pelakon Hafreez Adam menerusi satu perkongsian di laman Instagram miliknya telah membuat pendedahan mengejutkan bahawa dia pernah menjadi mangsa gangguan seksual oleh seorang kru produksi wanita di sebuah set penggambaran drama pada dua tahun lalu. Perkongsian Hafreez itu telah mendapat perhatian media luar negara.

Menurut Hafreez, wanita berkenaan suka memegang dada dan punggungnya. Katanya lagi, dia terkejut dengan tindakan sedemikian dan bertindak memarahinya. Namun, meskipun sudah ditegur berkali-kali namun wanita tersebut memberi alasan bergurau.

"Benda ni pernah jadi pada Abe dekat set shooting. Ada satu perempuan ni (but abang-abanglah). Suka grab my ass and chest. Mula-mula Abe macam terkejut. Abe cakap 'kepala otak kau'. Then dia gelak. Abe pernah cakap 'Janganlah, aku tak suka', tapi dia buat juga sebab pada dia hanya gurauan," katanya.

Lebih memalukan, Hafrezz berkata wanita itu turut melakukan perkara sedemikian di tempat awam ketika menjalani penggambaran di pusat membeli-belah.

Klik untuk gambar besar

Dalam pada itu, Hafreez turut meluahkan rasa kesal kerana isu gangguan seksual terhadap lelaki sering dipandang ringan, tetapi jika berlaku sebaliknya teruk lelaki dihentam.

"Kalau perempuan buat, tidak mengapa sebab dianggap gurauan. Tetapi kalau lelaki yang buat, laju saja kena kecam. Jika lelaki bercakap isu ini, orang pandang serong," ujarnya.

Menurut Hafreez atau nama sebenarnya, Hafreez Adam Aizat Zahalan, 31, tujuan dia berkongsikan perkara itu adalah sekadar untuk memberikan kesedaran kepada orang ramai di luar sana.

"Bila saya berkongsikan perkara ini, baharulah saya tahu ramai rupanya lelaki yang pernah mengalami pengalaman macam saya. Kebanyakan mereka beritahu saya menerusi DM (direct message), bila jadi macam itu mereka terpaksa diamkan sahaja sebab bila bersuara, orang di sekeliling akan kata yang kami overdramatic.

"Bagi saya, gangguan seksual ini tidak mengira gender. Ia boleh berlaku kepada perempuan dan juga lelaki, konsepnya adalah sama. Saya harap ramai orang akan jadi lebih alert bila melibatkan perkara sebegini dan jangan anggap ia sebagai satu gurauan," jelasnya.

Bagaimanapun, Hafreez berkata selepas menceritakan insiden itu, dia telah menerima komen negatif daripada netizen yang menuduhnya sengaja mahu mendapatkan publisiti murahan di atas perkongsian tersebut.

"Saya ada baca komen yang kata saya sengaja memperbesar-besarkan cerita dan overdramatic. Malah ada juga yang tuduh saya sengaja nak publisiti murahan bila kongsi cerita macam ini.

"Disebabkan komen-komen negatif macam itulah, ramai mangsa gangguan seksual tak mahu tampil ke hadapan. Ramai orang anggap perkara ini macam dah biasa (gurauan lucah/seksual) dalam masyarakat kita.

"Disebabkan itu saya rasa terpanggil untuk beri kesedaran mengenai isu ini. Saya harap lepas ini, kita semua akan jadi masyarakat yang tahu menghormati batas-batas dalam bergurau. Macam saya, selain bahagian sulit yang sudah semestinya tak boleh disentuh, saya pun tak suka dan cukup sensitif kalau orang nak pegang biceps atau perut saya," tuturnya.

Susulan itu, Hafreez berharap mana-mana individu yang pernah melalui insiden sepertinya agar sentiasa berani untuk berkata tidak dalam mempertahankan diri masing-masing.

"Sekarang, kalau ada orang nak buat perkara macam itu lagi, memang saya akan terus 'sound' masa itu juga. Saya harap orang yang melalui pengalaman sama macam saya akan jadi lebih berani untuk stand up for yourself.

"Jangan risau orang cakap 'overdramatic' atau apa, sebab apa yang mereka buat itu memang satu kesalahan. Jangan biasakan perkara yang salah," katanya.

www.myartis.com / Sumber & foto: Rotikaya, mStar & Instagram Hafreez Adam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU MESEJ LUCAH - SOO WINCCI RASA BERSALAH CABAR IQRAM

Akibat gosip berkaitan hubungan songsang atau 'gay', penyanyi dan bekas ratu cantik Malaysia/Dunia 2008/09, Soo Wincci, mengaku telah mencabar Iqram Dinzly berkaitan isu mesej lucah yang tersebar baru-baru ini.

"Dia melakukan perkara tersebut kerana ingin bergurau memandangkan dia seringkali didakwa mengamalkan hubungan sejenis.

"Ini semua salah saya. Perkara ini terjadi disebabkan tindakan saya yang mencabar Iqram supaya bercakap seperti itu dengan seorang lagi kawan kami.

"Saya sengaja minta dia berbuat begitu kerana banyak gosip tentang dia berkaitan hubungan songsang atau 'gay', jadi saya anggap ia sebagai gurauan sahaja dan tidak sangka perkara ini boleh tersebar serta disalah tafsir," ujarnya dipetik sebagai berkata kepada MStar.

Seperti yang kita sedia maklum, hubungan Wincci dan Iqram adalah rapat dan pernah digosip sebagai kekasih. Malah dalam ulasannya mengenai gambar mesra dan mesej berbaur lucah yang didakwa sebagai Iqram Dinzly yang didedahkan sebuah laman blog Isnin lalu, Wincci turut mempertahankan Iqram.

Menurut Wincci, lelaki tersebut juga merupakan salah seorang peminatnya yang kini menetap di London.

"Lelaki tersebut peminat saya dan dia ingin jumpa kami dan bawa jalan-jalan di London memandangkan dia masih lagi belajar di sana.

"Bagaimanapun, saya tidak dapat pergi kerana sibuk dengan urusan kerja di Taiwan dan minta dia untuk membantu Iqram sepanjang berada di sana," ujarnya.

Terdahulu, Wincci turut meluahkan rasa terkilan apabila Iqram tidak menceritakan perkara sebenar dan tidak mahu melibatkan dirinya dalam isu terbabit.

"Saya marah apabila dia tidak ceritakan perkara sebenar kerana tidak mahu libatkan saya. Alasannya tidak mahu menganggu kerja saya di Taiwan.

"Tetapi saya sendiri rasa bersalah dan mahu menceritakan perkara sebenar disebalik salah faham ini, kami anggap isu ini hanya gurauan semata-mata," jelas Wincci yang kini menetap di Taiwan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DINASIHAT TAK PANDANG KAMERA - DA'I SYED DEDAH PERNAH DISIHIR MELALUI MATA KETIKA IG LIVE

Tindakan pendakwah bebas dan penyanyi Da'i Syed Iqmal tidak memandang kamera baru-baru ini telah mengundang rasa kurang senang segelintir netizen di laman Instagram.

Menerusi paparan skrin mesej yang dimuat di Instastory pada Selasa, netizen yang mempersoalkan tindakan Syed nama sebenarnya Syed Shah Iqmal Syed Mohammad Shaiful itu selain turut memberi peringatan kepada pendakwah itu.

"Salam DS, maaf tapi saya dah lama perasan Dai selalu cakap tak menghadap kamera... tak tahu kenapa. By the way, Nabi kita selalu cakap menghadap orang tersebut. Hanya sekadar peringatan. Semoga terus berjaya. Amin," tulis individu tersebut.

Sebelum ini, pendakwah berusia 26 tahun ini memuat naik satu video memperlihatkan dia sedang mempromosikan produk namun matanya dilihat seakan mengelak untuk melihat terus ke kamera.

Klik untuk gambar besar

Dalam pada itu, Syed mengakui dia sememangnya sengaja tidak memandang terus ke kamera ketika membuat video atau siaran langsung di Instagram (IG Live).

Menurut penyanyi lagu 'Ya Habib' ini, dia terpaksa bertindak sedemikian atas nasihat seorang ustaz yang memintanya untuk berhati-hati kerana berkemungkinan disihir atau santau melalui mata ketika melakukan IG Live.

"Ya! Memang saya selalu tak pandang kamera. Di IG live juga begitu. Sebab, beberapa bulan lalu saya berubat. Ustaz itu nasihatkan saya... jangan terlalu pandang kamera. Sebab mereka hantar sihir dan santau melalui mata saya ketika waktu live di IG. Mohon doakan. So struggle nak pulih," balas Syed.

Untuk rekod, Syed berdepan dengan pertuduhan melakukan seks luar tabii dan mencabul seorang penuntut kolej swasta pada Oktober tahun lalu dan kes tersebut masih berjalan di mahkamah sehingga kini.

www.myartis.com / Sumber & foto: mStar & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MAMAT SEPAH TAMPIL SEGAK BERAMBUT PENDEK

"Mamat dah hensem la lepas kahwin. Pandai sis jaga." - "Dah rupa Kamal Adli dah. Mamat sepah nie kan." - "Betul la kan, kawen dengan orang cantik, auto jadi hensem Mamat ni."

"Dah potong rambut dan berisi... Pandai kakak polisjaga." - "Betul la orang kata laki ni bila dah jadi laki orang memang hensem. Tapi jangan risau, saya bini orang. hahahaha. Btw, pandai sis jaga Mamat."

"Nampak bahagia dia tu. Pandai awakjaga dia, sampai berisi dah dia. Semoga berkekalan hingga ke syurga Allah." itulah antara komen-komen netizen yang terkejut dengan dengan imej terbaharu pelawak Mamat Sepah yang kini bermisai dan berambut pendek.

Perkongsian isteri Mamat, Diana Ibrahim telah mencuri tumpuan ramai apabila memuat naik video terkini suaminya dengan penampilan yang semakin dijaga rapi.

Klik untuk gambar besar

Menerusi platform TikTok, Diana memuat naik sebuah video Mamat atau nama sebenarnya Mohd Noor Murad, 36, untuk tatapan umum: "Morning my beloved husband," tulis Diana yang merupakan seorang anggota polis di ruangan kapsyen.

Menerusi perkongsian berdurasi 19 saat itu, ramai wargamaya memuji penampilan Mamat yang kini semakin kacak sejak berumah tangga. Di ruangan komen, rata-rata wargamaya terkejut dengan imej terbaharu pelawak itu yang kini bermisai dan berambut pendek.

Malah, ramai juga yang mendoakan agar bahtera perkahwinan yang dibina pada tahun lalu kekal hingga ke akhir hayat. Sehingga kini, perkongsian tersebut telah menerima hampir 215,000 tontonan daripada warga TikTok.

Untuk makluman, Mamat dan Diana berkahwin pada 1 Mac 2020 di Kulai Johor. Semasa majlis pernikahan, Mamat tampil dengan imej berambut panjang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI FOTO LAMA - ALIFF SYUKRI TAK LARAT ULAS TENTANG HIDUNG

Usahawan kosmetik Datuk Seri Aliff Syukri baru-baru ini telah berkongsi foto ketika dia masih remaja di laman Instagram miliknya. Namun begitu, foto berkenaan telah mengundang pertanyaan netizen mengenai perbezaan pada bahagian wajahnya.

Menyedari komen yang ditinggalkan itu, Aliff berkata dia sudah bosan untuk menjawab soalan sama mengenai hal itu. Dia turut berasa hairan kerana orang ramai hanya gemar mencari kesilapan pada dirinya.

"Saya tidak larat untuk mengulas benda yang sama... penat manusia sentiasa cari salah saya sahaja. Kenapa dan sebab apa saya tidak pasti... baiklah, muka awak yang lawa, muka awak yang sempurna sebab tu dalam gambar ni tak ada muka awak," katanya.

Aliff menjawab beberapa soalan yang ditinggalkan oleh pengikut di laman Instagram pada Ahad. Kebanyakan komen yang ditulis ialah mengenai perubahan pada bahagian wajah terutamanya hidung Aliff yang dikatakan semakin mancung.

Klik untuk gambar besar

"Hidung lain... Datuk buat hidung ke? - "Lainnya muka ingat siapalah tadi. Banyak beza muka, sekarang hidung dah mancung, masa ni belum buat lagi.

"Yang tanya fasal hidung tu, rasanya ada kaitan dengan pembedahan Datuk buat, dia pernah kemalangan dan alami kecederaan teruk pada muka!" komen pengikut.

Sebelum itu, penyanyi lagu 'Cuba Bahagia' ini berkongsi foto lama yang disimpan ketika dia berusia 16 tahun.

"Terjumpa gambar lama... ini zaman aplikasi Friendster dan MySpace saya guna nama glamor masa tu Putra Aqashi133... masa ni umur saya 16 tahun saya duduk kat Club Golf Monterez Subang," tulisnya pada ruangan kapsyen.

www.myartis.com / Sumber & foto: mStar & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MALANG TAK BERBAU, ANAK IBU JATUH SCOOTER KENA MASUK OT (BILIK PEMBEDAHAN)" - SITI NURHALIZA MOHON MAAF BATAL PERSEMBAHAN

Menerusi hantaran di Instagram Stories (IG), penyanyi Datuk Seri Siti Nurhaliza memaklumkan anak sulungnya, Siti Aafiyah Khalid, 4, terpaksa menjalani pembedahan kecil di sebuah pusat perubatan swasta di ibu kota, hari ini, kerana mengalami kemalangan ketika terjatuh dari scooter.

"Malang tak berbau, anak ibu jatuh scooter kena masuk OT (bilik pembedahan). Doakan semoga Allah S.W.T permudahkan," tulisnya.

Dalam pada itu, Siti juga membuat hantaran video di Instagram yang memaparkan dia memujuk Aafiyah sebelum menjalani pembedahan terbabit.

"Alhamdulillah, proses di OT berjalan lancar. Terima kasih doktor pakar di hospital. Insya-Allah, Aafiyah segera sembuh ya. Amin ya rabb. Video ini ayah ambilkan sebelum Aafiyah masuk OT. Tengah pujuk Aafiyah," katanya.

Klik untuk gambar besar

Sementara itu, Siti turut memohon maaf kepada semua pihak yang berurusan dengannya kerana terpaksa membatalkan persembahan yang dijadualkan pada saat akhir.

"Minta maaf pada 'client' (pelanggan) saya terpaksa batalkan persembahan pada saat akhir kerana kemalangan yang menimpa anak saya. Doakan semoga semuanya dipermudahkan," tuturnya.

Pada masa sama, isteri kepada ahli perniagaan iaitu Datuk Seri Khalid Mohamad Jiwa atau lebih dikenali sebagai Datuk K, mengucapkan terima kasih kepada semua pihak yang mendoakan kesembuhan Aafiyah itu.

"Menjunjung kasih kepada Tuanku Permaisuri yang bertanya khabar dan mendoakan kesembuhan Aafiyah. Terima kasih juga buat yang mendoakan kesihatan buat Aafiyah. Insya Allah, Aafiyah cepat sembuh dari kemalangan kecil ini. Amin Ya Rabb," ujarnya.

Rata-rata pengikut Siti termasuk rakan artis seperti Fasha Sandha, Salina Saibi, Sarimah Ibrahim turut memberi maklum balas dan mendoakan kesembuhan buat Aafiyah.

"Semoga Aafiyah cepat sembuh dan dipermudahkan segala urusan, Amin." - "Aafiyah kuat, insya Allah. Segalanya baik-baik sahaja. Doa kami buat Aafiyah sayang." - "Semoga Aafiyah dikurniakan kesembuhan atas apa jua sakitnya, Amin," antara komen-komen pengikut Siti.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN KANTOIKAN AISAR KHALED CUMA SEWA KONDO MEWAH, BUKAN BELI RM1 JUTA

Sebelum ini, personaliti media sosial dan juga pelakon, Aisar Khaled berkongsi dia telah berjaya membeli rumah kondominum mewah yang terletak di tengah-tengah pusar bandar Kuala Lumpur dengan harga RM1 juta pada usia 22 tahun. Perkongsian Aisar mendapat perhatian ramai dimana rata-ratanya kagum dengan dirinya yang berjaya memiliki rumah di usia muda.

Menerusi satu video, Aisar turut dilihat menandatangani dokumen serta menyerahkan bayaran secara tunai kepada seorang wanita dipercayai agen rumah.

Bagaimanapun, baru-baru ini tular di media sosial apabila beberapa netizen mendedahkan dokumen yang ditandatangani Aisar bukanlah dokumen membeli rumah, sebaliknya ia adalah 'tenancy agreement'.

Kata netizen lagi, tidak pernah dibuat orang membeli rumah tetapi membuat pembayaran secara tunai kepada ejen. Seperti sudah dijangka ramai mengecam Aisar kerana menipu.

Namun setakat ini, masih tiada penjelasan lanjut daripada Aisar mengenai dakwaan netizen itu. Terdahulu, Aisar berkata dia membuka syarikat berasaskan perlaburan untuk membantu anak muda berjaya serta memiliki harta di usia muda.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA MISHA OMAR

DULU MISHA GEMUK, COMOT

Gadis manja pasangan Zainab Mat Noor dan Omar Ismail ini memang tidak pernah mengimpikan menjadi salah seorang penyanyi. Bagaimanapun, Misha mengakui minat menyanyi memang telah terbit sejak dia kecil lagi.

"Saya memang tak pernah bercita-cita menjadi penyanyi. Tapi dalam keluarga, saya dikenali sebagai penyanyi sebab suka sangat menyanyi. Bayangkan saya sanggup menyanyi di rumah jiran sebab waktu tu rumah saya belum ada lagi set karaoke. Tapi ayah saya tak suka sebab bila dia balik kerja, mesti saya dekat rumah jiran lagi 'melalak'. Jadi diapun belilah set karaoke untuk saya. Apalagi, macam orang gilalah saya, siang malam asyik menyanyi saja," cerita Misha sambil ketawa.

"Kalau nak tahu, dulu masa saya sekolah, saya gemuk. Berat saya pernah capai 58kg. Dulu saya hitam sangat sebab selalu main basikal petang-petang sambil aktif acara sukan macam hoki dan bola jaring di sekolah. Dengan jerawat penuh satu muka. Pendek kata, kalau orang tengok saya dulu dengan sekarang, mesti terkejut punya.

"Sebab tu bila saya balik Kelantan sekarang ni, kawan-kawan saya selalu tanya macam mana saya boleh kurus, dah putih sikit dan tak ada jerawat. Betul, mesti orang tak percaya saya yang dulu hitam, gemuk, comot dah boleh jadi macam sekarang ni.

"Masa tu saya diet betul-betul. Saya amalkan pemakanan seimbang, pergi joging, bersenam dan buat apa yang doktor sarankan. Dalam masa lima bulan, akhirnya saya berjaya juga kuruskan badan sebab nak masuk pertandingan Bintang RTM tahun 2001. Masa tu barulah saya sedar yang sebenarnya badan saya senang turun kalau saya amalkan diet yang seimbang," ujarnya.

Sekiranya anda bukan dalam karier sekarang, apa agaknya kerjaya anda:
MENERUSKAN KEHIDUPAN DAN PENGAJIAN SAYA DI UNITAR

Gambarkan diri anda apabila berusia 60 tahun:
SAYA AKAN MENGHABISKAN KEHIDUPAN SAYA DENGAN AKTIVITI KEAGAMAAN DAN JUGA MEMBAHAGIAKAN DIRI DENGAN KELUARGA YANG RAMAI

Kelemahan:
CEPAT PANIK DAN CEPAT MENANGIS

Apakah yang membuat anda berasa sensitif:
APABILA TIADA ORANG MEMPEDULIKAN PERASAAN SAYA

Apakah gejala sosial paling serius dalam masyarakat Malaysia dan beri candangan untuk mengatasinya:
PERGAULAN BEBAS DI KALANGAN REMAJA DAN PENGLIBATAN REMAJA DALAM GEJALA TIDAK SIHAT SEPERTI PENAGIHAN DADAH DAN PENGAMBILAN ECTASTY. SEBENARNYA REMAJA PERLU ADA KESEDARAN DIRI SENDIRI. JIKA KITA TIDAK MENYAYANGI DIRI SENDIRI, SEGALA BANTUAN YANG DIBERIKAN OLEH KERAJAAN ATAU BADAN-BADAN TERTENTU TIDAK ADA GUNANYA.

Peranan artis untuk membantu mengatasi masalah sosial di Malaysia:
ARTIS SEBAGAI ROLE MODEL YANG TERBAIK, PERLU MEMPAMERKAN KEPERIBADAN YANG BAIK DAN CONTOH YANG BAIK.

SEDIKIT MENGENAI MISHA:
Wajah Misha nampak serius dan ada yang kata raut wajahnya nampak sombong. Tetapi sebenarnya Misha mengakui dia seorang yang sensitif dan mudah menangis. Tak sangka rupanya Misha ‘cengeng’ juga!

Cepat mesra dengan orang. Sesiapa yang ingin mengenali Misha dengan lebih dekat perlu pandai berbual dengannya barulah boleh mengenalinya secara mendalam.

Makanan kegemaran, Sizzling Mee. Menurut Misha jikalau dia hilang selera makan dia akan pastikan menunya adalah makanan kegemarannya itu.

Bila ada masa terluang Misha lebih suka duduk di rumah. Jika ada cuti yang panjang sudah semestinya dia akan balik ke kampungnya di Kota Bharu, Kelantan.

Satu tabiat Misha yang tidak dapat hilang, dia suka memaksa kakaknya supaya memasak untuknya. Tidak kira masak apa sahaja lauk pauk walaupun hanya goreng ikan masin sahaja daripada makan di luar.

YANG DI SUKA
Menyanyi dalam bilik air
Mendengar muzik
Tidur
Makan coklat
Buat orang ketawa

YANG DI BENCI
Gosip
Menunggu orang
Lipas
Orang hipokrit
Lelaki cakap kosong


"ANAK-ANAK MENJADI ASBAB JUGA UNTUK SAYA BERHIJRAH..." - IWAN SEDIH PERNAH DIEJEK ANAK-ANAK KETIKA KECIL

Semua sedia maklum mengenai Raja Dangdut, Iwan Syahwan yang kini sudah meninggalkan dunia dangdut dan beralih ke muzik ketuhanan. Menerusi sebuah video ceramah yang dimuat naik di saluran YouTube baru-baru ini, Iwan berkongsikan pengalaman sedih pernah diejek oleh kedua anaknya iaitu Aprena Manrose dan Oktovia Manrose ketika mereka masih kecil.

Menurut Iwan, kejadian itu berlaku ketika dia mahu bertemu dengan anak-anaknya selepas bercerai dengan bekas isterinya. Iwan berkata hatinya sangat sedih apabila anak-anaknya mengejek dengan menjelir lidah dan menepuk-nepuk punggung.

"Anak-anak menjadi asbab juga untuk saya berhijrah ke arah kebaikan. Saya masih ingat sewaktu anak-anak masih kecil, saya rindu sangat pada mereka. Bila rindu, saya datanglah ke rumah janda saya. Tapi tidak boleh masuk, hanya menunggu di depan pintu pagar.

"Bila saya panggil anak-anak (Wan Ramada, Aprena dan Oktovia) yang ketika itu berusia tujuh, lima dan tiga tahun, mereka keluar tapi bukan sebab hendak berjumpa saya, tapi untuk mengejek-ejek saya. Saya panggil mereka. Berjam-jam saya menunggu, tapi tidak dapat berjumpa," katanya.

Klik untuk gambar besar

Menurut Iwan, kejadian yang berlaku itu sekaligus menjentik hatinya untuk berubah kerana resah memikirkan anak-anak tidak suka padanya.

"Tuhan hendak tunjuk. Anak sendiri tidak suka pada saya ketika mereka kecil. Saya balik dan mula resah. Ada anak pun mereka tidak suka dengan saya. Saya berfikir kalau saya mati bagaimana agaknya?" ujarnya lagi.

Untuk makluman, Iwan pernah mendirikan rumah tangga bersama pelakon dan penerbit, Allahyarham Rosnah Mohd Noor selama lapan tahun dan dikurniakan tiga cahaya mata, Wan Ramada Agus Putra, Octovia dan Aprena.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA KAKI RAMONA CALAR KENA BATU KARANG: "HA PADAN MUKA PAKAI LAGI SEKSI-SEKSI"

"Ramai yang bertanya keadaan kaki saya yang luka tempoh hari. Inilah rupanya sekarang. Sedang pulih tapi agak teruk calarnya. Ha padan muka pakai lagi seksi-seksi.

"Apa yang terjadi sebenarnya saya lompat dari jeti hotel tempat bot hantar orang, tak ada masalah pun tapi masa nak naik tangga dari dalam laut, hari itu ombak kuat sebab dah nak monsur, kemudiannya saya tertolak dan terus terlanggar batu karang yang melekat di tepi tangga.

"Maka, jadilah kejadian berdarah. Tapi tak sakit pun. Jangan bimbang... Terima kasih kepada yang bertanya," demikian kata pelakon Ramona Zamzam yang berkongsi keadaan terkini kakinya yang terluka ketika berenang di sebuah pulau di Johor baru-baru ini.

Klik untuk gambar besar

Jelas Ramona, insiden itu terjadi ketika dia sedang menaiki tangga dari laut untuk ke kawasan darat. Dalam pada itu, Ramona akui terkesima apabila berpeluang berkunjung ke pulau-pulau cantik sekitar Johor sebelum Perintah Kawalan Pergerakan Bersyarat (PKPB) dilaksanakan.

"30 tahun duduk Malaysia tak pernah tahu Johor ada pulau-pulau cantik mcm ni. Saya sangat gembira dapat bercuti bersama keluarga biarpun singkat. Sempat balik sehari sebelum PKPB 2.0 bermula jadi sekarang duduk rumah diam-diam.

"Banyak sangat pulau yang kami pergi. Jangan tanya nama pulau-pulau itu sebab saya sudah lupa," tulisnya menerusi entri di laman Instagram.

Ramona berkongsi kompilasi video sepanjang bercuti di pulau terbabit bersama suami, Rami Alashkar dan anaknya, Ivanna Alashkar.

Malah, Ramona turut memuji keindahan panorama pulau-pulau di Semenanjung Malaysia yang disifatkannya setanding dengan lokasi pelancongan negara jiran, Indonesia.

"Masih tak percaya ada tempat macam ni di Johor. Gembiranya dapat ke sini yang mengingatkan saya dengan Labuan Bajo," tambahnya.

www.myartis.com / Sumber & foto: mStar & Instagram Ramona Zamzam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON ABU BAKAR JUAH KINI UZUR & TERLANTAR - DIDIE ALIAS MOHON DOA

Baru-baru ini, pelakon Didie Alias telah menziarahi pelakon veteran, Abu Bakar Juah yang kini telantar sakit dan uzur di kediaman pelakon senior terbabit. Didie yang berkongsi perkara tersebut menerusi akaun Instagram miliknya, itu memohon agar peminat mendoakan kesihatan dan kesejahteraan pelakon berkenaan.

"Ya Allah Ya Tuhanku Kau Permudahkanlah Urusan Ayahanda Kami @abubakarjuah. Sesama kite sedekahkan Alfatihah buat Ayah ye...," tulis Didie dalam entri di Instagram yang mendapat perhatian daripada warganet.

Malah, rakan selebriti juga turut menzahirkan rasa serta mendoakan agar Abu Bakar diberikan kesihatan yang baik. Sementara itu memetik Harian Metro, bintang veteran berusia 72 tahun itu dilaporkan menghidap penyakit kanser hati.

Menurut anak ketiganya, Safinas Abu Bakar, bapanya kini hanya terbaring selain tidak mampu memberi maklum balas dengan baik. Beliau sebelum ini dibenarkan keluar dari Pusat Perubatan Universiti Kebangsaan Malaysia (PPUKM) sejak dua minggu lalu selepas dimasukkan ke hospital akibat jangkitan kuman.

Klik untuk gambar besar

www.myartis.com / Sumber & foto: Media Hiburan & Instagram Didie Alias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA: "TOLONGLAH, SAYA TAK CAMPURLAH HAL DATIN-DATIN"

"Saya pun terkejut macam mana boleh timbul isu saya cuba goda suami Rebecca? Tolonglah, saya tak campur lah hal datin-datin. Saya sedar kalau terlalu rapat dengan sesama artis pun, kita tak tahu sejauh mana keikhlasan dan kejujuran mereka dalam bersahabat. Saya tengok ramai saja yang suka cakap-cakap belakang.

"Sebab itulah saya takut nak berkawan rapat," demikian tutur pelakon Uqasha Senrose yang mengakui terkejut dengan dakwaan liar itu dan menganggap tuduhan itu sangat mengarut, malah dia tidak masuk campur hal dua pelakon berstatus VIP itu

Tambah Uqasha, meskipun dia sudah mengambil langkah berhati-hati setiap kali berkawan dengan rakan artis, namun kontroversi tetap terpalit dirinya. Katanya lagi, bukan tidak mahu langsung berkawan dengan rakan artis tetapi dia perlu meletakkan had agar tiada perkara buruk terjadi. Menurut Uqasha lagi, dia lebih selesa dengan keluarga dan adik-beradiknya sahaja.

Klik untuk gambar besar

"Nak percaya pada siapa? Lepas tu bergaduh, kemudian kongsikan dalam media sosial. Perlukah kita stres dengan masalah orang lain? Itu sebab saya cuma rapat dengan keluarga dan adik-beradik saya sahaja. Sekurang-kurangnya mereka ini ah yang tahu dan terima baik buruk kita," ujarnya.

Pasti ramai tahu pelakon Datin Paduka Eina Azman dan pelakon Datin Rebecca Nur Islam sebelum ini bersahabat baik. Kemudian, timbul dakwaan mengatakan mereka berdua bergaduh beberapa tahun lalu. Namun, baru-baru ini kecoh apabila Uqasha dituduh cuba menggoda suami Rebecca.

www.myartis.com / Sumber & foto: Utusan & Instagram Uqasha Senrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH USTAZAH..." - FOUZIAH GOUS BERSYUKUR BERJAYA KHATAM AL-QURAN

"Dengan Izin Allah SWT seperti yang dihajatkan untuk Khatam di Ramadhan dan Nuzul Quran di makbulkanNya. Official khatam bersama Ustazah Fadzilah. Terima kasih ustazah kerana sanggup ikut kehendak saya. Sanggup drive datang rumah, sanggup layan mengaji dalam phone selama sejam, sanggup korbankan tidur, sanggup ikut masa saya dan banyak lagi.

"One picture for my feed untuk kenangan yang paling indah dalam hidup. Segala puji pujian bagi Mu Ya ALLAH," demikian tulis pelakon dan usahawan, Datin Fouziah Gous yang meluahkan rasa syukur yang tidak terhingga kepada Allah SWT kerana telah memberinya kesempatan untuk menghatam Al-Quran di bulan Ramadan yang mulia ini.

Tambah menggembirakan apabila Fouziah difahamkan berjaya menghabiskan bacaannya itu pada hari sambutan Nuzul Quran. Menurut Fouziah, dia juga ingin menitipkan ucapan terima kasih buat gurunya yang telah membimbingnya sepanjang proses tersebut berlangsung.

Klik untuk gambar besar

Khabar gembira tersebut dikongsikan oleh ibu kepada dua orang cahaya mata itu menerusi posting terkini di laman Instgram. Dalam pada itu, Fouziah turut menyifatkan kejayaan tersebut sebagai salah satu kenangan paling indah di dalam hidupnya selama ini.

Melihat di ruangan komen, rata-rata peminat dan rakan artis turut berkongsi rasa gembira selain turut menyifatkan kejayaan Fouziah ini sebagai pembakar semangat buat mereka yang sedang berusaha untuk menghatam Al-Quran di bulan Ramadan ini.

www.myartis.com / Foto: Instagram Fouziah Gous & Zhafran Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA ALERGIK - MATA & BIBIR RAMONA MEMBENGKAK

"Tolong! Siapa yang biasa alami alergik terhadap makanan, tolong kongsikan pengalaman anda dengan saya.

"Sebenarnya, dah dua hari saya perasaan macam ada bintik bintat (seperti digigit nyamuk).

"Hari ini (Selasa), saya bangun tidur tengok mata saya dah senget sebelah serta bibir pula semakin membengkak, ia seolah-olah kelihatan seperti saya telah buat pembedahan plastik yang gagal pada bahagian itu.

"Peta dunia penuh satu badan, bayangkan kena gigit nyamuk tapi bintik-bintik besar ada di seluruh badan. Tapi kat muka jadi bengkak macam dalam gambar ni, macam kena tumbuk," ujar Ramona Zam Zam dipetik sebagai berkata mengenai alahannya.

Bagaimanapun, difahamkan dia telahpun pergi ke klinik kulit dan telah mendapatkan suntikan, ubat dan dibekalkan dengan ubat losyen untuk sapu daripada doktor pakar kulit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAN SHARMILA BERGAMBAR BERSAMA IBU SHUIB, SIAP PANGGIL MAMA - INI JAWAB PENGURUSAN

Menerusi perkongsian di TikTok baru-baru ini, ibu kepada Shuib Sepahtu iaitu Salamiah Jalani telah memuat naik video dimana ia menjadi perhatian ramai apabila beliau bersama pelakon Wan Sharmila dalam satu majlis tahlil arwah isteri pelawak itu, Allahyarham Siti Sarah Raisuddin, yang diadakan di kediamannya pada Isnin lalu.

Melihat pada foto tersebut, ibu Shuib dan Wan Sharmila atau mesra disapa Lala dilihat begitu mesra. Apa yang lebih menjadi perhatian adalah kapsyen yang ditulis oleh ibu pelawak itu seolah-olah memberikan hint berbunyi, 'Biar gambar berbicara'.

Perkongsian ibu Shuib itu mendapat pelbagai reaksi daripada netizen yang mendoakan agar Shuib dan Wan Sharmila berjodohan. Tidak kurang juga, ramai yang memberi restu jika kedua mereka berjodohan kerana pelakon itu mempunyai peribadi yang lembut seperti arwah Siti Sarah.

Ramai mula membuat andaian Wan Sharmila bakal mengisi kekosongan hati Shuib selepas pemergian isterinya tahun lalu. Netizen mula bertanyakan status sebenar Wan Sharmila dan Shuib.

Klik untuk gambar besar

"Pilihan ibu mentua. Macam dapat restu. Kalau betul, Alhamdulillah." - "Saya suka Wan Sharmila. Semoga dipermudahkan jadi menantu Mama (ibu Shuib). Orangnya ceria macam Mama juga.

"Kalau yang ini, 100 peratus sokong. Memang baik untuk jadi isteri, ibu dan menantu," antara komen-komen warganet pada video berkenaan.

Dalam pada itu, pelakon drama '7 Hari Mencintaimu' itu juga dilihat memanggil Salamiah dengan gelaran Mama yang seolah-olah menguatkan gosip ada hubungan istimewa di antara mereka berdua.

"Terima kasih sudi teman Lala (panggilan Wan Sharmila) sepanjang majlis. Ada rezeki jumpa lagi ya Mama," tulis Wan Sharmila.

Sebelum ini, Wan Sharmila mencuri perhatian ramai apabila dilihat meluangkan masa dengan anak kedua Shuib iaitu Dzahira Talita Zahra sehingga menimbulkan desas-desus hubungan kedua-dua selebriti berkenaan.

Sementara itu, pihak pengurusan Shuib menjelaskan gambar yang dimuat naik ibu pelawak itu tidak membawa sebarang maksud tertentu dan hanya sekadar kenang-kenangan. Kehadiran Wan Sharmila pada majlis tahlil itu juga adalah pertemuan pertama kali di antara ibu Shuib dan Wan Sharmila.

"Memang tiada apa-apa. Dia (Salamiah) tak pernah jumpa Lala. Macam peminat bergambar dengan artis," jelas wakil Shuib.

Usaha media mendapatkan komen Wan Sharmila dan Salamiah tidak berjaya apabila kedua-duanya memberi alasan ada urusan lain ketika dihubungi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSMA SUKA JIKA SUAMINYA KHAI PERUT BOROI

"Perut cover sikit? takpe lah tak perlu nak cover sikit je tu. Biasalah umur dah 41thn buncit ala ala manja ni, wife saya suka katanya. saya lak berangan nak 6pax.

"Yang penting berat masih ideal 65KG, kalau naik 68KG - 70KG apa lagi," kongsi Khai AF1 mengenai kehidupannya ketika berusia 41 tahun.

Untuk info, Khai dan Rosma juga baru-baru ini telah survey shoplot untuk bisnes baru mereka.

Nampaknya rezeki mereka makin bertambah dan bertuahnya Khai punya isteri yang sanggup susah senang bersama walaupun makin boroi katanya! Heh.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA JANGKITAN - ANAK ALIFF SYUKRI, BAEM MASUK HOSPITAL

Ekoran jangkitan pada seluruh tubuh, baru-baru ini anak ketiga pasangan Datuk Seri Aliff Syukri dan Datin Seri Nur Shahida iaitu Ibraheem Adham telah dimasukkan ke hospital.

Bagaimanapun, penyakit terbabit disahkan bukan virus Tangan, Kaki Dan Mulut (HFMD) atau demam campak, sebaliknya sejenis jangkitan.

"Akhirnya Baem ke wad jua. Bukan HFMD bukan campak tapi sejenis jangkitan. Mula-mula macam gigitan nyamuk sahaja di kaki, dalam masa sehari je merebak ke satu badan termasuk bibir, muka dan telinga sekali.

Klik untuk gambar besar

"Dekat tapak tangan dan kaki pun ada... Semalaman tak tidur sebab gatal-gatal. Mula-mula kecil lama-lama dia jadi besar bulat-bulat," tulis pengendali akaun @baem_adham.

Sebelum Baem, anak sulung Aliff, Ammar Ahyan dimasukkan ke hospital untuk menjalani pembedahan mata pada awal minggu lalu.

www.myartis.com / Sumber: Astro Gempak & @baem_adham

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"BUKAN SATU MASALAH DIJEMPUT MENYANYI..." -  IMEJ BAHARU ZACK KOOL SEBAGAI PERINGATAN

Meskipun tampil berbeza tahun ini dengan imej Islamik iaitu berjanggut lebat berbanding awal kemunculan, bekas anggota KOOL iaitu Zack atau nama sebenarnya Zulkifli Mohamad, 54, berkata, dia masih kekal sebagai individu yang sama, namun hanya lain dari segi imej luaran.

"Bukan satu masalah sekiranya saya dijemput menyanyi, tapi dalam masa sama saya akan selitkan juga lagu berkonsepkan dakwah buat penonton. Alhamdulillah, saya makin seronok menyertai sesi rehlah (lawatan luar kawasan) bersama Maulana Wan Helmi, manakala untuk pengajian agama pula dengan Ijam Medicine.

"Jadi saya pilih tampil dengan imej begini. Ia bukan kerana ikutan tapi sebagai peringatan dan amaran kepada diri sendiri supaya tak buat benda yang dilarang. Ia amalan sunnah Rasulullah SAW dan saya mula berbuat demikian sejak awal tahun lalu," katanya.

Bagaimanapun Zack mengakui tetap berdepan ujian apabila golongan wanita tetap mahu bersalam dengannya setiap kali berjumpa.

Klik untuk gambar besar

"Mereka teruja namun ini buat saya serba salah. Saya tak salahkan mereka dan akhirnya bertindak pakai kopiah bagi memahamkan mereka. Cara ini barulah okEy dan berjaya. Apabila berjumpa, dari jauh lagi mereka ucap Alhamdulillah dan senyum. Saya hormat mereka sebagai peminat saya. Saya nak belajar jadi baik dan kenalah buat sesuatu yang orang nampak perubahan itu," tuturnya.

Seiring dengan perubahannya, Zack tampil dengan single berjudul 'Bisikan Kalbu' hasil ciptaannya sendiri.

"Proses rakaman dibuat di studio Is Wow yang turut bertindak sebagai penggubah lagu ini. Ia sudah disiarkan sejak tiga minggu lalu menerusi saluran YouTube zack kool," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YANG TOLONG DIA (AZRI ISKANDAR) PUN SAYA, SCAMMER TAKKAN CARI ORANG YANG ADA MASALAH" - DR AZRA DIERA

Nama kekasih pelakon Azri Iskandar yang juga penulis skrip, komposer dan novelis, Dr Azra Diera hangat diperkatakan di media sosial apabila didakwa tidak wujud dan hanya scammer.

Enggan isu tersebut terus menjadi bualan, wanita berusia 42 tahun itu menerusi Getaran, tampil menafikan dakwaan bahawa dia adalah seorang scammer seperti diperkatakan netizen. Jelas Azra lagi, dia bukanlah seorang scammer kerana jika benar dia scammer sudah tentu dia tidak akan membantu Azri.

Tidak ambil peduli dengan apa yang diperkatakan netizen, Azra berkata apa yang penting Azri sudah berjumpa dengannya dan tahu bahawa dirinya menyayangi pelakon itu.

"Kalau saya scammer, bukanlah Azri orangnya (mangsa). Azri tengah susah sekarang. Yang tolong dia pun saya. Scammer takkan cari orang yang ada masalah. Tanyalah Azri. Dia rasa macam mana bila jumpa saya. Setenang apa dia bila saya ada. Saya tak pernah minta apa-apa pun daripada dia.

"Saya cuma nak dia rasa happy dengan saya. Hidup tak lama. Kita tak tahu bila harinya kita akan dijemput pulang. Selagi ada hayat. Berbahagialah dengan orang yang menghargai kita.

"Mereka nak anggap apapun terpulanglah. Saya tak perlu nak muncul diri pun atas desakan atau paksaan orang lain. Saya bukan buat jenayah pun. Azri dah jumpa saya. Azri tau sejauh mana saya sayangkan dia.

"Saya tak perlukan orang lain untuk menilai hubungan kami. Perlukah orang yang dah tak ada kena-mengena dengan Azri ganggu hidup dia? Privacy dia? Kehidupan peribadi dia?

Klik untuk gambar besar

"Dia nak bercinta dengan siapa pun tak ada kena-mengena dengan individu tersebut lagi. Kenapa perlu nak tunjukkan rasa insecure? Masih ada hati nak bersama lagikah?" katanya.

Dalam pada itu, Azra berkata dia gembira melihat perubahan Azri yang sebelum ini penuh tekanan dan bermasalah, namun kini semakin ceria. Tambah Azra, dia dan Azri kini mahu bersama-sama membangunkan kerjaya mereka dan menghalalkan hubungan serta hidup bahagia.

"Tapi, saya sayang dia. Saya tak sanggup lukakan hati dia. Azri makin bersemangat sekarang. Dia ada impian hidup yang dia tak pernah capai sebelum ini. Saya gembira tengok perubahan dia. Dulu saya kenal dia sebagai seorang lelaki yang penuh dengan rasa tertekan, stres dan bermasalah.

"Tapi sekarang makin hilang semua itu. Boleh lihat kegembiraan dan keceriaan dia sekarang. Jumpalah dia kalau rasa apa yang saya cakap ni tak betul. Tengok sendiri dia yang sekarang ini.

"Saya boleh tarik diri kalau ini boleh merosakkan reputasi dan kerjaya saya. Tapi, kalau Azri gila selepas ni, jangan salahkan saya. Saya dah penat sebenarnya. Kerjaya saya banyak terganggu.

"Lagi satu, saya nak betulkan kenyataan pihak sebelah sana. Saya bukan peminat Azri Iskandar. Saya tak tengok lakonan Azri. Tetapi sebaliknya Azri adalah peminat tulisan-tulisan saya. Terang-terang, Azri sendiri yang cakap tentang hal ini dulu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL ARIFFIN & BEKAS KEKASIH SAMBUT BIRTHDAY

Menerusi laman Instagram Gayatri Su-Lin Pillai, Zul Ariffin dan ibunya telah menyambut ulangtahun kelahiran penerbit itu bersama-sama.

Walaupun hubungan mereka sebagai pasangan kekasih sudah lama berakhir, hubungan antara Gayatri bersama bekas kekasihnya itu serta keluarga Zul masih lagi baik seperti dahulu.

Melihat gambar tersebut, ramai sebenarnya yang mengharapkan agar Zul dan Gayatri dapat kembali sebagai pasangan kekasih kerana selama ini memang mereka tampak cukup manis bersama.

Kami rasa mereka adalah contoh terbaik untuk pasangan yang sudah putus cinta di luar sana. Tidak bermakna anda harus bermusuh meskipun sudah tiada ikatan cinta bukan?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MOHON DOA, MINTA MAAF - REEN RAHIM MASUK HOSPITAL?

"Bismillah... doa kan Reen k. Mintak maaf pada semua yang Reen terpaksa cancel metting, event and sebagainya for this week," itulah tulis pelakon Reen Rahim dengan memuat naik satu hantaran dalam laman Instagram miliknya berkenaan status terkini kesihatannya.

Dalam hantaran tersebut, memaparkan tangan kiri Reen atau nama sebenar Noreean Ashikin Abdul Rahim, yang dicucuk drip dan dipercayai sedang menerima rawatan di salah sebuah hospital.

Menerusi ruangan komen pula, rata-rata peminat dan rakan artis tertanya-tanya mengenai punca dia dimasukkan ke pusat perubatan tersebut.

Klik untuk gambar besar

Peminat dan rakan artis kepada pelakon 'Keluarga Instafamous' itu turut menitipkan doa agar Reen diberikan kesihatan yang baik dan cepat sembuh dari sebarang penyakit.

Ada juga yang memberi nasihat agar Reen mendapatkan rehat yang secukupnya kerana menebak dia mungkin dimasukkan ke wad akibat keletihan melampau.

Sebelum ini, Reen pernah disahkan positif Covid-19 pada Hari Raya Aidilfitri lalu dan terpaksa beraya serta menjalani kuarantin kendiri secara berasingan daripada keluarga tersayang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSOALAN NIKAH SERAH PIHAK LELAKI - RUHAINIES TAK MAHU LANGKAH BENDUL

"Dia ada tanya, majlis nikah nanti mahu buat di sini atau London. Saya cakap tidak tahu. Saya serahkan pada dia tentukan. Kalau boleh, saya mahu dia jawab semua persoalan ini sebab dia lelaki," demikian kata pelakon Ruhainies yang memberi bayangan satu daripada majlis perkahwinan bersama kekasih dikenali sebagai Mr E bakal diadakan di London.

Bagaimanapun, Ruhainies berkata, sebagai wanita tidak manis untuknya bercerita lanjut perkara itu sebaliknya menyerahkan kepada kekasih untuk menjawab segala persoalan.

Ditanya adakah majlis perkahwinan bakal berlangsung dalam masa terdekat, Ruhainies atau nama penuhnya Nur Ruhainies Farehah Zainul Ilyas, 27, menafikan perkara itu.

Malah, pelakon drama 'Jejak Karmila' itu berkata, dia akan berkahwin selepas kakaknya yang juga pelakon, Nur Risteena mendirikan rumah tangga tahun ini.

"Tarikh kahwin saya biarlah rahsia dan menjadi elemen kejutan. Apa saya boleh katakan, perancangan ke arah itu bukan dalam masa terdekat. Kalau boleh, mahu kakak kahwin dulu.

Klik untuk gambar besar

"Insya-Allah, majlis perkahwinannya berlangsung tahun ini. Lagi pula, saya tidak mahu langkah bendul. Keluarga saya pula jenis kena ikut adat. Mahu atau tidak, memang kena lepaskan kakak dulu," tuturnya.

Ruhainies berkata, soal kahwin bukan perkara mudah dan disebabkan itu dia tidak mahu tergesa-gesa.

"Kalau tanya mengenai persediaan, dalam dunia ini tidak ada siapa yang bersedia terutama apabila bercakap soal kahwin. Ini disebabkan masing-masing inginkan yang terbaik. Macam saya sendiri pun, masih berasa diri tak sempurna. Apa pun, doakan yang terbaik untuk saya dan segala dirancang dipermudahkan Allah SWT," ujarnya.

Pada November tahun lalu, Ruhainies mengakui sudah dilamar kekasihnya ketika bercuti di Itali. Ruhainies berkata, lamaran itu dibuat sempena genap setahun perkenalan mereka.

www.myartis.com / Sumber & foto: Harian Metro & Instagram Ruhainies

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT LANGGAR PRINSIP KELIMA RUKUN NEGARA - USTAZ HANAFIAH

"Sepatutnya kerajaan boleh kenakan tindakan kepada bukan saja Sajat, tapi kepada sesiapa yang tidak sopan dan beretika. Jika bercakap mengenai hukum semua orang tahu hukumnya haram dan berdosa.

"Namun, mungkin pendekatan yang boleh diambil kepada Sajat adalah memanggilnya untuk menjalani sesi kaunseling. Kalau nak kenakan hukuman mungkin orang boleh membayar saman.

"Saya melihat kaunseling adalah pendekatan terbaik bagi membantu dan menyelami masalah yang dihadapinya sekali gus berubah kepada jalan yang diredai," demikian kata pendakwa terkenal, Mohamed Hanafiah Abdul Malek.

Tambahnya, tindakan usahawan kosmetik kontroversi Nur Sajat yang memuat naik gambar dan video berbikini di Instagram sebagai melanggar prinsip kelima Rukun Negara iaitu kesopanan dan kesusilaan.

Dalam hal ini, Sajat perlu dikenakan tindakan atas kelakuan tidak sopan yang dipertontonkan kepada umum selain hukumnya haram di sisi agama.

Ini kerana, kelakuan menjolok mata yang dilakukan Sajat memberi kesan negatif kepada rakyat Malaysia dan tanpa sedar menggalakkan orang lain mengikut jejak langkahnya.

Klik untuk gambar besar

"Kalau kita buat dosa untuk diri kita, jangan kita galakkan orang lain jadi macam kita. Dosa sendiri pun tak mampu nak tanggung, bagaimana nak tanggung dosa-dosa yang ikut jejak langkah dan pengikut yang ikut 'trend' kita," ujarnya dipetik sebagai berkata melalui Harian Metro.

"Sudah lebih 10 tahun saya bersama dengan golongan LGBT menerusi program mukkayyam anjuran unit Keluarga Sosial Komuniti Jabatan Kemajuan Islam Malaysia (Jakim).

"Kami mengumpul golongan ini dan memberikan tarbiyah secara perlahan-lahan dan disulami kasih sayang. Alhamdulillah ramai yang berubah dan kembali kepada fitrah.

"Saya percaya pendekatan hikmah adalah yang terbaik bukan tangkap mereka dan melakukan tindakan tegas kerana pendekatan itu sudah tidak lagi berkesan," tambahnya bagi mengulas tindakan Sajat memuat naik video dan foto dia berbikini di Instagram hingga pendakwah PU Amin dan PU Syed menggesa orang ramai memboikot Sajat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA RUHIL AMANI KEMBALI KE RAHMATULLAH

Takziah diucapkan buat penyanyi Ruhil Amani atas pemergian bapanya, Hussein Ali yang meninggal dunia tengah malam Rabu akibat jangkitan kuman.

Allahyarham menghembuskan nafas terakhir di Hospital Putrajaya dan akan dikebumikan di Sungai Sekamat Kajang pada 10.30 pagi Khamis.

Berita kematian Hussein, yang lebih dikenali sebagai Pak Hussein di kalangan rakan-rakannya dimaklumkan oleh anak sulungnya, Ruhil Shafinaz melalui satu pesanan mesej WhatsApp.

Klik untuk gambar besar
Ruhil Amani

"Assalamualaikum, dukacita dimaklumkan bahawa ayahanda tercinta kami Hussein bin Ali baru saja menghembuskan nafas terakhir dengan tenang sebentar tadi di Hospital Putrajaya," tulis Ruhil Shafinaz.

Difahamkan, Pak Hussin banyak membantu artis-artis jalanan suatu ketika dulu seperti M.Nasir dan Nasir Jani dengan rumahnya sering menjadi tumpuan ramai artis untuk mencari rezeki.

Allahyarham Hussein meninggalkan balu, Hassah Hassan dan tiga orang anak iaitu Shaiful Asnawi, Ruhil Shafinaz dan Ruhil Amani.

Allahyarham merupakan seorang penggiat seni dan pernah menjadi Pengarah Projek Khas syarikat rakaman Life Rekod.

Ruhil Amani dan Ruhil Shafinaz merupakan dua selebriti adik-beradik tanahair.

Ruhil Amani popular dengan lagu 'Kawan', ciptaan Ramli Sarip pada era 80-an manakala kakaknya Ruhil Shafinaz merupakan bekas pengacara Wanita Hari Ini, sebuah program terbitan TV3.

Sumber: mStar & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FELIXIA YEAP PELUK ISLAM 3 JULAI - CARI LELAKI YANG MAMPU BIMBING

Felixia Yeap, 28, mengesahkan yang beliau bakal memeluk Islam pada 5 Ramadan( 3 Julai 2014) yang merupakan tarikh hari lahirnya.

"Saya akan mengucap dua kalimah syahadah pada 5 Ramadan ini.

"Untuk pengetahuan semua, 5 Ramadan yang jatuh pada 3 Julai ini ialah hari 'birthday' saya. Malah hari itu juga merupakan hari kegemaran Nabi Muhammad SAW," ujar Felixia ketika ditemui media kelmarin.

Mengenai perkembangan lain pula, Felixia berkata yang dia sudah mempunyai ciri-ciri suami idamannya iaitu lelaki yang boleh membimbing ke jalan yang diredhai ALLAH.

"Biarlah beliau seorang yang membimbing saya hingga ke jannah," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PERIKSA DI MALAYSIA: "ASLI... SAYA BERASA LEGA" - FIRMAN TAK KISAH NILAI

"Pada mulanya isteri saya yang memakai subang itu ditegur oleh seorang individu yang mendakwa ia kelihatan palsu, saya tidak ambil pusing kerana saya percaya ia hadiah daripada sebuah program yang dianjurkan oleh Astro.

"Tapi selepas Aishah yang juga juara program tersebut membangkitkan hal ini saya rasa ingin tahu dan bimbang tentang ketulenannya. Kemudian saya membawa subang ini ke kedai emas di Bandung, Indonesia, namun mereka pula minta kemukakan sijil aslinya terlebih dahulu," demikian ujar penyanyi Indonesia, Firman Siagan.

Firman, 41, yang membuat dakwaan menerima berlian palsu darpada usahawan komestik, Datuk Seri Hasmiza Othman atau lebih dikenali Datuk Seri Vida sebagai hadiah Gegar Vaganza musim keempat (GV4) Julai lalu menukar kenyataannya pada Khamis.

Klik untuk gambar besar

Penyanyi yang terkenal dengan lagu 'Rindu Serindu Rindunya' dan 'Kehilangan' ini mengesahkan berlian berupa set subang itu adalah asli selepas membuat pemeriksaan di sebuah kedai barangan kemas di Kuala Lumpur.

Terdahulu, Firman melahirkan kerisauannya terhadap ketulenan hadiah yang diterima dalam program GV4 kepada media Malaysia. Firman dalam kenyataan pada 18 Julai lalu mendakwa subang berlian berkenaan tidak bernilai seperti mana yang diumumkan.

Dalam pada itu, Firman berkata, dia membuat pendedahan itu juga bagi membersihkan nama dan tanggapan negatif masyarakat terhadap penyanyi lagu 'I Am Me' itu yang terjejas dengan tuduhan tersebut. Katanya, biarpun nilai berlian itu tidak seperti diumumkan, namun dia berpuas hati dengan pengesahan tersebut.

"Saya harap rakan-rakan penyanyi yang menerima barangan kemas sebagai hadiah dalam program GV4 turut membuat pemeriksaan seperti mana yang saya lakukan hari ini bagi membersihkan tanggapan negatif masyarakat terhadap Vida.

"Saya juga tidak terlalu kisah tentang nilai subang berlian tersebut yang dikatakan cuma bernilai RM10,000 berbanding RM30,000 yang dinyatakan Vida, mengetahuinya sebagai barangan asli sudah cukup membuat saya berasa lega," tambahnya.

Sebelum ini, juara program GV4, Aishah membuat pendedahan mengenai hadiah rantai bernilai RM80,000 yang ditaja usahawan kosmetik itu adalah palsu. Penyanyi lagu 'Janji Manismu' itu mengetahui barangan kemas tersebut palsu selepas mengadakan pemeriksaan di sebuah kedai emas. Bagaimanapun, kemelut itu sudah berakhir dan Aishah berjaya mendapatkan ganti rugi apabila Vida bersetuju untuk membayar harga pameran barang kemas dengan jumlah tersebut.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH DISERBU POLIS - FATIN AFEFFA DIDAKWA BERKHALWAT?

Beberapa bulan lalu, seorang wanita telah tampil mendakwa pelakon Fatin Afeefa sedang menjalinkan hubungan intim dengan suaminya sehingga rumah tangga mereka berantakan.

Sebelum ini, wanita tersebut yang dikenali sebagai Hanna Marie turut mengatakan Fatin punca beliau dipukul oleh suami sendiri sehingga mengalami kecederaan yang teruk.

Kemelut antara mereka tidak pernah terhenti dan nama Fatin kembali hangat diperkatakan sejak kelmarin apabila Hanna mendakwa aktres itu masih lagi berdua-duaan dengan suaminya di dalam sebuah apartment pada bulan Ramadhan.

Hanna turut memaklumkan polis sudah berada di rumah Fatin untuk menjalankan pemeriksaan dan mengambil keterangan dari pelakon wanita itu atas dakwaan berkhalwat.

Klik untuk gambar besar

Menerusi akaun Twitternya, Fatin akui polis telah menyerbu rumahnya tetapi hasil pemeriksaan lanjut mendapati beliau tidak bersalah kerana tiada siapa dirumahnya seperti yang didakwa.

Namun, Hanna tetap tidak berpuas hati dan dilihat membalas 'tweet' Fatin dengan pelbagai lagi pendedahan mengenai sikap Fatin yang dikatakan agak kasar ketika serbuan itu berlaku.

Fatin enggan berdiam diri mengenai isu tersebut dan bakal membuat laporan polis kerana menggeledah rumahnya tanpa sebarang waran.

Apa-apa pun, biar pihak polis buat kerja mereka dan diharap kes ini dapat diselesaikan secara baik.

www.myartis.com / Sumber: Beautifilnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"FFM 27 MACAM ANUGERAH KANAK-KANAK" - KUTUK QUE HAIDAR

Baru-baru ini, menerusi twitter Que Haider, dia telah meluahkan rasa tidak puas hati atas pemilihan filem untuk Festival Filem Malaysia ke 27 (FFM 27) dimana filem lakonan beliau Ophilia tidak terpilih dalam kategori cerita asal dan kostum terbaik.

Selain itu dia juga menyifatkan acara itu seperti anugerah untuk kanak-kanak dimana  dia juga berpendapat mereka yang bertanggungjawab dalam hal pencalonan tidak ada pengetahuan yang luas dalam menilai sesuatu filem.

Dalam masa yang sama, Bront Palare juga turut menjelaskan apa yang sebenarnya berlaku di dalam setiap pemilihan filem di dalam satu acara anugerah sama ada di luar mahu pun dalam negara.

Klik gambar untuk size besar

Tidak bertindak melulu, Que kelihatan akur dengan beberapa penjelasan Bront namun apa yang dibincangkan oleh kedua-dua pelakon ini sebenarnya seringkali menjadi bahan pertikaian pihak media dan individu sebaik selesai majlis tersebut. Tidak kurang juga ada yang melabelkan anugerah sebegini sebagai anugerah yang syok sendiri.

Jika dilihat pada satu sudut lain, bukan mudah untuk memuaskan hati semua pihak. Bak kata Bront ketika menjelaskan kepada Que – semuanya adalah di atas dasar sentimen dan selera yang sama di antara juri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERSIAPAN SEDERHANA - FASHA PENTINGKAN KEHIDUPAN & TANGGUNGKAWAB

"Setakat ini, tidak sampai 30 peratus persiapan dilakukan kerana saya memang sibuk dengan kerja lakonan. Lagipun saya berasakan, semua wanita yang pernah mendirikan rumah tangga atau berstatus ibu tunggal akan berfikiran sama dengan saya, iaitu lebih bersederhana jika berkahwin semula.

"Apa yang lebih penting adalah kehidupan dan tanggungjawab selepas perkahwinan, terutama dari aspek fizikal dan mental," kata pelakon Fasha Sandha yang mengaku bersederhana dalam membuat persiapan perkahwinannya dengan pelakon Aidil Aziz, hujung bulan depan.

Menurut pelakon drama Lara Aisyah itu, dia sebaliknya lebih mengutamakan kehidupan dan tanggungjawab selepas bergelar isteri. Menurut ibu kepada dua cahaya mata itu, 34, majlis pernikahan mereka akan diadakan di sebuah masjid di kampung halamannya di Perlis.

Fasha bagaimanapun tidak mendedahkan secara terperinci tarikh pernikahan dan persandingan mereka. Mengulas mengenai majlis pernikahan, Fasha berkata, ia akan berlangsung di masjid di kampung halamannya di Perlis.

Klik untuk gambar besar

"Ia diikuti majlis resepsi secara kecil-kecilan saja selepas majlis akad nikah dan dihadiri keluarga terdekat. Manakala, majlis resepsi yang berlangsung di sebelah pihak lelaki akan berlangsung secara besar-besaran, di Rembau, Negeri Sembilan.

"Maklumlah, ia perkahwinan pertama buat Aidil pastinya dia mahukan majlis lebih meriah," jelasnya yang mengikat tali pertunangan dengan Aidil pada November tahun lalu.

Untuk makluman, hasil perkahwinan dengan Jejai atau nama sebenarnya Rizal Ashram Ramli sebelum ini, Fasha dikurniakan dua cahaya mata iaitu Putra Rayfal, 5, dan Putri Raysha Jemyma, 4.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENARIK - ISTERI ASHRAF MUSLIM, DAYANA & WAN SAKINAH TIDUR SEKATIL

Nampaknya... Ashraf Muslim, Dayana dan Wan Sakinah yang hidup bermadu makin bahagia setelah melalui pelbagai rintangan. Lebih menarik, Dayana dan madunya kini ‘amat rapat’ dengan kehadiran anak Sakinah yang bernama Sarah.

Mana tak erat, mereka sanggup tidur sekatil untuk menjaga Sarah ketika Ashraf Muslim bekerja di luar. Malah ketika bulan Ramadan, bertambah meriah keluarga ini dengan pelbagai aktiviti keagamaan.

"Walaupun masing-masing tidak tinggal sebumbung, kami sering berhubung dan berkumpul di rumah. Kalau saya datang berehat di rumah Sakinah, hanya saya, Sakinah dan Sarah tidur di bilik dan Ashraf kena tidur di ruang tamu.

"Malah, kami mula keluar membeli-belah bersama sebab kami berkongsi cita rasa hampir sama. Bila kami keluar beli-belah, Ashraf jaga anak di rumah.

"Alhamdulillah selepas pulang dari umrah dan dikurniakan Sarah, doa saya dimakbulkan. Sikit demi sikit Allah tunjukkan jalan bahawa pilihan dilalui ada hikmah sangat besar.

"Ada sebab Allah belum kurniakan anak kepada saya lagi pada masa ini, apatah lagi apabila difikirkan situasi kerja saya yang tidak menentu dan lasak," ujar Dayana.

Sementara kata Ashraf pula, banyak perubahan telah berlaku disebabkan Sarah. Dia sering beritahu isterinya, ini anak mereka bertiga. Meskipun banyak perkara yang mereka dilalui sebelum ini, Allah akhirnya telah tunjukkan hikmahnya.

"Hubungan kedua-dua isteri saya juga semakin erat ibarat kawan baik. Sampaikan saya kadangkala terpaksa menggosok baju sendiri.

"Bila dapat rapatkan mereka, saya lebih mudah mengurus keluarga. Saya juga sering bawa mereka ke majlis ilmu untuk bekalan bersama.

"Orang selalu tanya bagaimana saya bersama isteri? Pertama sekali, solat berjemaah dan berdoa untuk kesejahteraan semua. Saya bagi mereka tahu, dalam doa saya, ia untuk kesejahteraan kita.

"Paling penting ialah saya dan keluarga saya, sebab ini keluarga yang akan saya pimpin sampai akhir hayat. Saya kena buktikan kepada semua pihak yang saya boleh bahagiakan keluarga sendiri," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


KEKASIH AFIFAH 'MASIH SETIA' - ALIFF AZIZ & BELLA 'BERDAMAI'

Dibebaskan daripada tahanan kelmarin atas jaminan polis, penyanyi dan pelakon Aliff Aziz mengesahkan yang beliau sudah berdamai dengan isterinya selepas apa yang terjadi selain bersyukur sudah dibebaskan pihak polis.

Dalam masa sama, beliau yang berasal dari Singapura itu memberitahu bahawa isterinya itu sudah memaafkannya.

"Setiap manusia pasti buat salah. Saya dah mulakan hidup baru. Apa orang nak cakap sekalipun, saya terima dan kena hadap.

"Ketika berjumpa Bella, saya terus minta maaf. Alhamdulillah dia memaafkan saya. Macam mana sekali pun saya tetap suaminya.

"Ingin dijelaskan juga saya bukan kaki pukul seperti dihebohkan. Saya tak memukul Bella pun. Malah dalam laporan polis, Bella tak cakap pun perkara itu. Bergelut dan belasah dua perkara berbeza.

"Memang betul saya buat salah, tapi dia tahu saya takkan sampai ke tahap itu. Berita tak betul seperti itu membuatkan Bella terkilan," katanya.

Dalam pada itu, Aliff juga mengatakan yang beliau akan mengadakan sidang media hari ini untuk menjawab segala pertanyaan media dan peminat.

Klik untuk gambar besar

"Saya berharap apabila berjumpa rakan media esok semua orang akan jelas dan faham. Saya pun tak berhubung dengan pihak sana dan tak tahu apa tindakan mereka.

"Apa yang penting adalah rumah tangga dan keluarga saya sekarang," ujarnya yang mempunyai seorang anak, Mohamad Ayden Adrean hasil perkahwinannya dengan Bella.

Sementara itu, teman lelaki Afifah Nasir yang dikenali sebagai Wan Ariff turut menjadi perhatian. Menyedari perkara tersebut, Wan Ariff mengeluarkan kenyataan di Instagram miliknya.

"Ya saya sudah tengok CCTV, malah sebelum artikel dan video tersebar. Tapi saya masih bersama dia (Afifah). Ia pasti ada alasan kan? Sabar," tuturnya di laman sosial tersebut.

Tujuan Wan Ariff mengeluarkan kenyataan tersebut adalah kerana asakan pertanyaan tentang hubungannya bersama adik kepada Anzalna Nasir selepas kontroversi berlaku.

Selain itu, warga laman sosial turut dilihat meninggalkan komen yang rata-ratanya menyatakan rasa tidak puas hati dengan tindakan kekasih Wan Ariff.

Apa pun, jika benar apa yang dikatakan oleh Wan Ariff, sama-samalah kita tunggu jawapan sebenar yang sehingga kini masih belum didedahkan.

www.myartis.com / Sumber: Harian Metro & Wan Ariff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUAT FOTO BERSAMA SEDONDON - APA HUBUNGAN UYAINA & RAJA SYAHIRAN?

Baru-baru ini, ada gosip mengatakan pelakon dan pengacara Uyaina Arshad sedang rapat dengan penyanyi dan bintang 'Dansa dan Sing', Raja Syahiran.

Menerusi laporan Miss K di portal Astro Gempak, seorang rakan Miss K yang bernama Aiza mendakwa Uyaina sering meninggalkan komen-komen mesra di laman Instagram (IG) Syahiran.

Malah di IG Uyaina, dia ada memuat naik foto bersama Syahiran bergambar dengan pengantin baru, pelakon Mira Filzah. Apa yang menarik perhatian, mereka berdua dilihat memakai warna sedondon.

Klik untuk gambar besar

"Aku rasa mereka tu sedang hangat bercintalah Miss K. Sebelum ni, aku selalu perhatikan Uyaina sering meninggalkan komen kat Instagram Syahiran. Komen-komen mesra gitu.

"Terbaru, aku tengok kat Instagram Uyaina, mereka datang wedding Mira Filzah bersama-sama. Sedondon pakai baju warna putih. Kau rasa? Apa bendanya tu?" dakwa Aiza.

Betul ke Uyaina dengan Syahiran bercinta? Atau mereka ni teman tapi mesra? Kalau bercinta pun apa salahnya, mereka pun single kan. Macam secocok je. Heh!

www.myartis.com / Sumber & foto: Astro Gempak, Instagram Uyaina Arshad & Raja Syahiran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::